text:
ΕΝΑ BLOG ΓΙΑ ΤΟΝ ΟΑΕΔ: 12/16/12
 Σωτήρης Χατζηγάκης «Η σφαγή των "αμνών-εργαζομένων και υπαλλήλων"»
 Για τη συντονισμένη επιχείρηση κατεδάφισης του κράτους, με τις αθρόες και αντισυνταγματικές απολύσεις υπαλλήλων, δεν φταίει, βέβαια, μόνον η τρόικα, η οποία απλά «εκτελεί» μια συγκεκριμένη πολιτική... και ανθρώπους. Η πραγματικότητα είναι πως η πολιτική αυτή επιβάλλεται από το παγκόσμιο «νεοφιλελεύθερο» σύστημα, το οποίο επιδιώκει την πλήρη κατεδάφιση του κράτους (παράδειγμα οι «σύγχρονοι» νόμοι για τα εργασιακά και οι απολύσεις στο Δημόσιο και στην Τοπική Αυτοδιοίκηση).
 ΤΑ ΤΕΛΕΥΤΑΙΑ ΧΡΥΣΑ ΕΦΑΠΑΞ
 27,2 εκατ. θα κοστίσει στο Δημόσιο η αποχώρηση μόλις 170 υπαλλήλων της Βουλής
 Αναρτήθηκε από ΛΑΤΣΗ ΧΑΙΝΤΗ στις 9:02 μ.μ. Δεν υπάρχουν σχόλια: Σύνδεσμοι σε αυτήν την ανάρτηση
 Προσωρινή απασχόληση: μια νομική Αποκάλυψη
 Αναδημοσίευση από τον Φοιτητικό Παλμογράφο
 Του Στέλιου Τσεβά
 Κι αν ακόμα η νομική σας φαίνεται αποστεωμένη, το παρακάτω κείμενο αξίζει να το διαβάσετε -ειδικά αν είστε νέοι, άνεργοι ή εργαζόμενοι- μόνο και μόνο για να σας αποκαλύψει μια φορά η επιστήμη αυτή κάτι που η δημοσιογραφία κι η πολιτική κρύβουν. Τι είναι λοιπόν η προσωρινή απασχόληση; Πως θα επηρεάσει την ζωή σας και πως μπορεί να μεταβάλει τη σημερινή μορφή της κοινωνίας;
 Αναρτήθηκε από ΜΑΚΡΑΚΗΣ ΓΕΩΡΓΙΟΣ στις 8:44 μ.μ. 1 σχόλιο: Σύνδεσμοι σε αυτήν την ανάρτηση
 Ζίγκμουντ Μπάουμαν «Ας ανοίξουν τα φτερά της πεταλούδας»
 Ιδέες παλιές και νέες Από τον Θανάση Γιαλκέτση
 Αναρτήθηκε από Γιώργος Μπαζιάνας στις 5:34 μ.μ. Δεν υπάρχουν σχόλια: Σύνδεσμοι σε αυτήν την ανάρτηση
 Αναρτήθηκε από Γιώργος Μπαζιάνας στις 5:32 μ.μ. Δεν υπάρχουν σχόλια: Σύνδεσμοι σε αυτήν την ανάρτηση
 Ερωτήματα απο την αποφαση για μεταφορά 150 εκ euro στον ΟΑΕΔ
 Απόφαση Δ.Σ ΟΑΕΔ για μεταφορά 150 εκ. € από τον λογαριασμό ΟΕΚ-ΟΕΕ στην πληρωμή υποχρεώσεων ΟΑΕΔ
 Σύμφωνα με πληροφορίες στην συνεδρίαση της Τετάρτης 12 Δεκεμβρίου το Δ.Σ του ΟΑΕΔ αποφάσισε την μεταφορά 150.000.000 € από τον λογαριασμό των ΟΕΚ-ΟΕΕ σε λογαριασμό του ΟΑΕΔ , έτσι ώστε o ΟΑΕΔ να μπορέσει να εκπληρώσει τις υποχρεώσεις του.
 Αναρτήθηκε από ΜΑΚΡΑΚΗΣ ΓΕΩΡΓΙΟΣ στις 12:12 μ.μ. 1 σχόλιο: Σύνδεσμοι σε αυτήν την ανάρτηση
 Σωτήρης Χατζηγάκης «Η σφαγή των "αμνών-εργαζομένων...
 Ζίγκμουντ Μπάουμαν «Ας ανοίξουν τα φτερά της πεταλ...
 Το μέλλον της εργασίας ανήκει στους νέους με γνώσε...
 Ερωτήματα απο την αποφαση για μεταφορά 150 εκ eur...


text:
ΟΑΕΔ | Ergasiatora.gr - Part 3
 ΟΑΕΔ Κοινωφελής εργασία: Δεν θα παγώσουν οι προκηρύξεις νέων προγραμμάτων – Ποια προγράμματα έρχονται...
 Κανονικά θα προκηρυχθούν τα προγράμματα κοινωφελούς εργασίας, κατάρτισης και νέων θέσεων εργασίας από τον ΟΑΕΔ μέσα στον Ιούνιο σύμφωνα με στέλεχος του υπουργείου Εργασίας. Ειδικότερα τα προγράμματα λόγω...
 Κοινωνικός Τουρισμός 2019 ΟΑΕΔ: Oι δικαιούχοι για δωρεάν διακοπές – Αιτήσεις
 ΟΑΕΔ: Αιτήσεις για το ΕΠΑ.Σ. μαθητείας
 Ο Οργανισμός Απασχόλησης Εργατικού Δυναμικού ανακοινώνει ότι κατά το σχολικό έτος 2019-20 θα εισαχθούν στις Επαγγελματικές Σχολές (ΕΠΑ.Σ) Μαθητείας του Οργανισμού 6.405 μαθητές και...
 ΟΑΕΔ 30 Μαΐου 2019
 Στον αέρα τα νέα προγράμματα του ΟΑΕΔ για 34.000 ωφελούμενους – Ποιά παγώνουν ενόψει...
 Στον «αέρα» φαίνεται ότι βρίσκονται τα νέα προγράμματα του ΟΑΕΔ που ειχαν δρομολογηθεί να ξεκινήσουν για τις αρχές Ιουνίου λόγω της προκήρυξης των πρόωρων εθνικών εκλογών. Ειδικότερα λόγω...
 ΟΑΕΔ παιδικοί σταθμοί 2019 2020: Αιτήσεις για εγγραφές έως 31/5 ΟΑΕΔ: Από 20/05/2019 μέχρι και την Παρασκευή 31 Μαΐου 2019, πραγματοποιείται η υποβολή αιτήσεων δικαιούχων...
 ΟΑΕΔ Κοινωνικός Τουρισμός 2019: πότε ξεκινούν οι αιτήσεις
 ΟΑΕΔ Κοινωνικός Τουρισμός: Ξεκινούν οι αιτήσεις την Δευτέρα για 140.000 δικαιούχους. Δωρεάν διακοπές έως και δέκα μέρες μέσω voucher. Κοινωνικός τουρισμός 2019: Εκτός απροόπτου ξεκινούν την...
 ΟΑΕΔ: 6.405 ωφελούμενοι στις ΕΠΑΣ μαθητείας – Πότε θα ξεκινήσουν οι αιτήσεις
 ΟΑΕΔ: Κατά το σχολικό έτος 2019-20 θα εισαχθούν στις Επαγγελματικές Σχολές (ΕΠΑ.Σ) Μαθητείας του Οργανισμού 6.405 μαθητές και μαθήτριες για να εκπαιδευτούν σε 33...
 ΟΑΕΔ 29 Μαΐου 2019
 Ερώτηση: Η καταβολή επιδόματος μητρότητας ξεκινά από τη γέννηση του παιδιού (ληξιαρχική πράξη) ή με την επιστροφή της εργαζόμενης μητέρας και αφού ήδη έχει...
 ΟΑΕΔ: Προκήρυξη για την πρόσληψη Εκπαιδευτικού Προσωπικού στις ΕΠΑ.Σ Μαθητείας
 Ο Οργανισμός Απασχόλησης Εργατικού Δυναμικού, προκειμένου να καλύψει τις ανάγκες σε εκπαιδευτικό προσωπικό, των προγραμμάτων των ΕΠΑ.Σ. Μαθητείας, με σύμβαση εξαρτημένης εργασίας ορισμένου χρόνου,...
 ΟΑΕΔ Κοινωνικός Τουρισμός 2019 – 20: Η ημερομηνία που θα κάνετε On-line αίτηση στο...
 ΟΑΕΔ: Την Δευτέρα ξεκινούν οι online αιτήσεις για τον κοινωνικό τουρισμό και περίπου 140.000 δικαιούχους. Δωρεάν 5 ημέρες διακοπές που μπορούν να φτάσουν τις 10 μέρες. Ξεκινούν την...
 Μέχρι την Παρασκευή 31 Μαΐου θα υποβάλλονται οι αιτήσεις των δικαιούχων για τις εγγραφές και επανεγγραφές βρεφών-νηπίων στους βρεφονηπιακούς σταθμούς του Οργανισμού Απασχόλησης Εργατικού...
 ΟΑΕΔ 28 Μαΐου 2019
 Κάρτα ανεργίας ΟΑΕΔ - Πότε γίνεται διακοπή, ποια τα δικαιώματα των ανέργων αλλά και ποια η διαδικασία έκδοσης της από τον ΟΑΕΔ. Ποια είναι η...
 ΟΑΕΔ επίδομα έως 720 ευρώ: Δείτε αν είστε δικαιούχος
 Δικαιούχοι είναι όσοι έχουν 60 ένσημα εντός του έτους που απολύθηκαν -και δεν λαμβάνουν επίδομα ανεργίας ΟΑΕΔ. Το επίδομα καταβάλλεται κάθε τρίμηνο από τον ΟΑΕΔ,...
 ΟΑΕΔ – Κοινωνικός τουρισμός 2019-2020: Πως θα κάνετε δωρεάν διακοπές – Δικαιούχοι – Όλη...
 Δωρεάν διακοπές θα έχουν την δυνατότητα να κάνουν οι δικαιούχοι του ΟΑΕΔ Κοινωνικός Τουρισμός, Αιτήσεις πρέπει να καταθέσουν όσοι δικαιούνται επιδότηση για τον Κοινωνικό Τουρισμό 2019...
 ΟΑΕΔ 27 Μαΐου 2019

type: other


text:
ΕΑΑΣ ΛΑΡΙΣΑΣ: Χοντραίνει το «παιχνίδι» η ΑΝΕΑΕΔ ή δείχνει το πραγματικό της πρόσωπο;
 Χοντραίνει το «παιχνίδι» η ΑΝΕΑΕΔ ή δείχνει το πραγματικό της πρόσωπο;
 Διάβασα με προσοχή την επιστολή της ΑΝΕΑΕΔ προς τον Εισαγγελέα του Στρατοδικείου Αθηνών, με την οποία του ζητά να ενεργήσει κατεπείγουσα έρευνα προκειμένου να διερευνήσει το θέμα της νομιμότητας ή μη της κατοχής του πορίσματος της οικονομικής επιθεώρησης που αφορά στο Μετοχικό Ταμείο Στρατού από την ΕΑΑΣ, καθόσον κατά την άποψη της, η ΕΑΑΣ φέρεται να κινείται στα όρια της αντιποιήσεως Αρχής, με την οποία ρωτά: (1) Με ποιό τρόπο περιήλθε το πόρισμα της οικονομικής επιθεωρήσεως του Μ.Τ.Σ σε γνώση της Ε.Α.Α.Σ; (2) Αν έχει περιέλθει σε γνώση της Υπηρεσίας σας το συγκεκριμένο πόρισμα; (3) Σε θετική περίπτωση, υφίσταται σύγκρουση αρμοδιοτήτων μεταξύ των δύο Εισαγγελιών; Δηλαδή την ΑΝΕΑΕΔ δεν την ενδιαφέρει που θα διερευνηθεί το θέμα; Την πειράζει που το εν λόγω πόρισμα το έδωσε στον εισαγγελέα η ΕΑΑΣ; Δηλαδή αν το πόρισμα έπεφτε στα χέρια της ΑΝΕΑΕΔ θα το κρατούσε για «προσάναμμα»; Και ποια είναι τελικά αυτή η ΑΝΕΑΕΔ; Ποιος είναι ο σκοπός της; Τι επιζητεί;
 Αγαπητοί συνάδελφοι, είμαι από τα μέλη της ΕΑΑΣ που ζητώ με κάθε ευκαιρία μία Ένωση Αποστράτων πιο δυναμική, πιο διεκδικητική, ζητώ άλματα αλλά γίνονται βήματα. Μη μου πει όμως κάποιος ότι δεν έχουν γίνει βήματα, γιατί θα αστειεύεται, γιατί θα είναι αντιΕΑΑΣ (όχι αδίκως) λόγω όλων αυτών που έχουν γίνει τα προηγούμενα δεκάδες χρόνια. Όμως, ποιος θα μπορούσε να φανταστεί πριν από μερικά χρόνια ότι η ΕΑΑΣ αλλά και οι υπόλοιπες Ενώσεις ΝΠΔΔ θα διοργάνωναν συγκεντρώσεις διαμαρτυρίας ή ότι θα έδινε εντολή η ΕΑΑΣ σε νομικό γραφείο ενάντια στην Τράπεζα της Ελλάδος για το θέμα του PSI (κούρεμα); Αγαπητοί συνάδελφοι, επειδή νομίζω ότι η ΕΑΑΣ αλλά και εγώ προσωπικά, στο πλαίσιο της μη εφαρμογής του "διαίρει και βασίλευε" ανεχτήκαμε για μεγάλο χρονικό διάστημα τις κατηγορίες της ΑΝΕΑΕΔ, την προκαλώ να μας απαντήσει: (1) Γράφει το καταστατικό της ότι τα τρία πρώτα χρόνια πρόεδρος θα είναι αξιωματικός προερχόμενος από το Στρατό Ξηράς; (2) Επειδή αυτό γράφει (ήμουν κι εγώ μέλος) γιατί δε συμβαίνει αυτό; (3) Γιατί είναι πρόεδρος Αεροπόρος; (4) Μήπως δεν υπάρχει κανείς αξιωματικός του Στρατού Ξηράς στο ΔΣ της ΑΝΕΑΕΔ; (5) Τότε γιατί η ονομασία της Ένωσης τους είναι "...Ενόπλων Δυνάμεων" και όχι Αεροπορίας (λίγο) και Ναυτικού (πολύ); (6) Αν δεν εκπροσωπεί το Στρατό Ξηράς γιατί «κόπτεται» να μας λύσει τα προβλήματα του Μετοχικού Ταμείου Στρατού; (7) Αφού μπορεί να λύσει τόσο σοβαρά προβλήματα γιατί δε μπορεί να λύσει το πρόβλημα της ιστοσελίδας της που είναι εδώ και μήνες υπό κατασκευή; Είναι η μοναδική Ένωση Αποστράτων που δεν έχει ούτε ιστοσελίδα, ούτε ιστολόγιο ούτε καν σελίδα στο facebook. Γιατί τόση μυστικότητα; Τι έχει να κρύψει; (8) Που μπορεί να μάθει κάποιος πόσα μέλη έχει τελικά αυτή η ΑΝΕΑΕΔ; Πόσοι προέρχονται από το ΣΞ, πόσοι από την ΠΑ και πόσοι από το ΠΝ; (9) Που μπορεί κάποιος να δει έναν ισολογισμό κι έναν απολογισμό; (10) Γιατί όπου βλέπεις την ΑΝΕΑΕΔ συνήθως βλέπεις την ΚΕΘΑ και το ΣΥΣΜΕΔ; (11) Είναι


text:
ή δεν είναι μέλος του ΔΣ της ΑΝΕΑΕΔ άτομο που φέρεται να είναι αναμεμειγμένο (όχι απαραίτητα ένοχο) στην υπόθεση των υποβρυχίων; [http://www.tanea.gr/ellada/article/?aid=4661360] Αν είναι νόμιμο, ηθικό είναι; Πως το ανέχονται αυτό, τα υπόλοιπα μέλη του ΔΣ;
 Αγαπητοί συνάδελφοι, αν και γνώστης όλων των παραπάνω, απέφευγα να τα προβάλλω δημόσια γιατί πιστεύω ότι τα προβλήματα των εν ενεργεία και εν αποστρατεία συναδέλφων είναι κοινά και ότι τα απλά μέλη των ενώσεων που εγγράφηκαν (όπως κι εγώ), ψάχνουν να βρουν κάποιον να τους εκπροσωπήσει επάξια, ότι έχουν ξεπεράσει κατά πολύ τα όρια των αντοχών τους, ότι κουράστηκαν να τους κοροϊδεύουν οι πολιτικοί, ότι, ότι .... Δεν τα έγραφα, γιατί έψαχνα στο όνομα της ομοψυχίας των αποστράτων να βρω αυτά που μας ενώνουν και όχι αυτά που μας χωρίζουν, αλλά βλέπω ότι όταν δε μιλάς μερικοί το θεωρούν αδυναμία και προσπαθούν να το εκμεταλλευτούν. ΦΤΑΝΕΙ ΠΙΑ! Ως εδώ κύριοι της ΑΝΕΑΕΔ. Αν και μικρή έχετε κι εσείς πλέον τη δική σας ιστορία και μπορούμε να σας κρίνουμε.
 πρώην μέλος της ΑΝΕΑΕΔ, νυν μέλος της ΑΚiΣ, νυν μέλος της ΕΑΑΣ
 Ετικέτες ΑΝΕΑΕΔ, ΕΑΑΣ
 ΑΝΑΡΤΩ ΣΧΟΛΙΟ ΣΥΝΑΔΕΛΦΟΥ ΠΟΥ ΓΙΑ ΑΓΝΩΣΤΟ ΛΟΓΟ ΔΕ ΜΠΟΡΕΙ ΝΑ ΓΙΝΕΙ ΜΕΛΟΣ ΤΟΥ BLOG.
 Διάβασα με μεγάλη προσοχή την επιστολή του εκλεκτού συναδέλφου από την Λάρισα και ειλικρινά χάρηκα που στο πρόσωπό του αντανακλάται το ΔΙΚΑΙΩΜΑ του αποστράτου Αξιωματικού να επιλέγει σε ποιά ένωση αποστράτων επιθυμεί να είναι μέλος. Δεν κρίνω βέβαια το γιατί δηλώνει "πρώην μέλος της ΑΝΕΑΕΔ", αλλά νομίζω δεν θα διαφωνεί κανείς, ούτε και ο ίδιος, ότι η ΑΝΕΑΕΔ, ούτε υποχρεωτικά τον ενέταξε στα μέλη της , ούτε τον εμπόδισε να παύσει να είναι μέλος της.
 Η επιστολή τιτλοφορείται " χοντραίνει το παιχνίδι η ΑΝΕΑΕΔ η δείχνει το πραγματικό της πρόσωπο" :
 Το περιεχόμενο της επιστολής είναι αρκετά ενδιαφέρον,τα ερωτηματικά που προβάλλει είναι εύλογα , αλλά γεννούν μια έντονη απορία:όλοι οι προβληματισμοί του είναι γνωστοί τουλάχιστον εδώ και ένα έτος(έστω και αν, μάλλον από παραδρομή, δεν αναφέρει ότι ο ΠΡΩΤΟΣ ΑΙΡΕΤΟΣ πρόεδρος της ΑΝΕΑΕΔ προέρχεται από τον Σ.Ξ), εν τούτοις δεν εξηγεί ποιός ο λόγος να τους δημοσιοποιεί μετά από ένα χρόνο και στην παρούσα χρονική στιγμή.
 Αυτό όμως που σε μένα αφήνει ένα δυσαναπλήρωτο κενό γνώσεως και μαθήσεως είναι το εξής:Διαβάζοντας τον τίτλο, "ρούφηξα" το κείμενο για να κατανοήσω "ποιό παιχνίδι χοντραίνει η ΑΝΕΑΕΔ" αλλά κυρίως "ποιό είναι το πραγματικό πρόσωπο της ΑΝΕΑΕΔ". Πραγματικά δεν διάβασα τίποτα σχετικό. Ελπίζω να υπάρξει συνέχεια.
 Όσο για το..... πόρισμα, καλό θα ήταν , προς αποφυγή παρερμηνειών, να διασαφηνισθούν τα εξής:
 α.Είμαι σίγουρος ότι ο καλός συνάδελφος , αν κατά την διάρκεια της της ενεργού υπηρεσίας του και των διοικητικών του καθηκόντων, γινόταν αποδέκτης ενός ανεπικύρωτου αντιγράφου υπηρεσιακού εγγράφου, χωρίς να έχει αρμοδιότητα, αυτό που δεν θα έκανε , ως άμεση ενέργεια, θα ήταν να το διαχειρισθεί σαν να πρόκειται για έγγραφο που περιήλθε σ'αυτόν νομίμως και αρμοδίως
 β. Είμαι επίσης σίγουρος ότι θα ερευνούσε πως έφτασε στην κατοχή του, αναρμοδίως, ανεπικύρωτο αντίγραφο υπηρεσιακού εγγράφου
 γ. Είμαι βεβαιότατος , ότι αν γνώριζε το περιεχόμενο των διατάξεων των άρθρων 111 ΚΠοινΔ και


text:
195 του ΣΠΚ, δεν θα έκανε λόγο για "διερεύνηση του θέματος"
 δ. Δεν είναι σαφές γιατί θα πρέπει να διερευνηθεί μία υπόθεση από "άλλη εισαγγελική αρχή", ενώ διερευνάται ήδη από την Εισαγγελία του Στρατοδικείου Αθηνών.Ευελπιστώ ότι ο καλός συνάδελφος θεωρεί ΣΟΒΑΡΗ την λειτουργία και απονομή της Δικαιοσύνης στις Ένοπλες Δυνάμεις.
 Τέλος συμφωνώ και υπερακοντίζω στους προβληματισμούς του εκλεκτού συναδέλφου περί "νομίμου και ηθικού".Και πράγματι δείχνει ότι είναι νομιμοφανές να υπογράφει την διαβίβαση του πορίσματος στην Εισαγγελία Πρωτοδικών Αθηνών, το πρόσωπο, που επανδρώνει το θεσμικό όργανο, το οποίο ex officio συμμετέχει στην Διοίκηση του Μ.Τ.Σ και ως εκ τούτου εμπλέκεται στην υπό διερεύνηση υπόθεση.
 Είναι όμως ηθικό, ο εμπλεκόμενος, να λαμβάνει γνώση του πορίσματος πριν καν λάβει γνώση αυτού, η αρμόδια εισαγγελική αρχή;;
 Είναι όμως ηθικό, ο εμπλεκόμενος, να επιλέγει ποιά Εισαγγελική Αρχή θα ερευνήσει την εμπλοκή του;;;;;
 Κλείνοντας εκτιμώ ότι ο καλός συνάδελφος δεν "ελέγχει", έμμεσα, το Δ.Σ της ΕΑΑΣ, όπως κάνει , με παρρησία, με το Δ.Σ της ΑΝΕΑΕΔ,για ΑΚΡΙΒΩΣ ίδια ζητήματα "νομίμου και ηθικού" και είμαι σίγουρος ότι περιμένει τόσον αυτός όσον και ΟΛΟΙ οι απόστρατοι, η ΣΤΡΑΤΙΩΤΙΚΗ ΔΙΚΑΙΟΣΥΝΗ να δείξει το ΘΕΣΜΙΚΟ της πρόσωπο.
 Τα "πρόσωπα" τόσον της ΕΑΑΣ, όσον και της ΑΝΕΑΕΔ, κατά την γνώμη μου,είναι γνωστά
 «εν ενεργεία» απόστρατος στρατιωτικός
 Υ.Γ Θέλω να πιστεύω ότι ο κ. ΥΕΘΑ και ο κ. Α/ΓΕΣ, που θεσμικά εποπτεύουν την ΕΑΑΣ, τελούν εν γνώσει και ενέκριναν την συγκεκριμένη ενέργεια
 04 Οκτωβρίου, 2012 19:30


text:
Τηλεφωνο οαεδ νεαπολης; - Ρώτησε! - Ερωτήσεις Άρθρα Μέλη Εγγραφή
 Τηλεφωνο οαεδ νεαπολης;
 2310507750
 Δικαιολογητικα για ηλεκτροδοτηση Απογραφη α φαση Δημοι νομου ιωαννινων Δικαιολογητικα για οαεδ Πυροσβεστικη ροδου Δήμος έγκωμης Δικαιολογητικα για φωτοβολταικα 100kw Αμκα μεσω αφμ Οαεδ επιδομα θερμανσης Δημοι αττικης χαρτης Δώστε την απάντησή σας στην ερώτηση:
 Υπουργειο δια βιου μαθησης Πως να χασω κιλα σε μια εβδομαδα Κρεμες προσωπου avene ικα χαλανδριου τηλεφωνο κτελ ηρακλειου αστικο δρομολογια μηλος νησι εικονες ζευγαρια ψαχνουν ανδρα αττικη μαγικα ξορκια θανατου τουρνουα σκακι 2011 θεσσαλονικη εντυπο εξουσιοδοτηση pdf ξυλοφουρνος σαλαμινα αυτοκινητο απο γερμανια τελωνειο 2010 σαντορινη δωματια με ιδιωτικη πισινα χιλιαδου ευβοια γυμνιστων Απαντημένες ερωτήσεις στην κατηγορία Δημόσιες υπηρεσίες
 Πιστοποιητικα γεννησης Πυροσβεστικη παιχνιδια Δημος ρεντινας Εφορια δραπετσωνας Εφορια ταξι Πυροσβεστικη εθελοντες Δημοσιος υπαλληλος και ελευθερος επαγγελματιας Πολεοδομια τηλ Τηλεφωνο πληροφοριων οσε Κεπ λημνου Δήμος ζακυνθίων Οαεδ χαιδαριου Απογραφη αναπληρωτων Πυροσβεστικη προκυρηξη Κεπ αργυρουπολης Δικαιολογητικα για νηπια Δικαιολογητικα συνταξης εκπαιδευτικων Οαεδ ιεκ 2011 Εφορια γουμενισσας Δικαιολογητικα ιατρικης ειδικοτητας Βρείτε όλες τις απαντήσεις για:


text:
Νέο πρόγραμμα Κοινωφελούς Εργασίας - 92 θέσεις στη Ναυπακτία - Τοπικά
 Αρχική Ειδήσεις Τοπικά Νέο πρόγραμμα Κοινωφελούς Εργασίας - 92 θέσεις στη Ναυπακτία
 Νέο πρόγραμμα Κοινωφελούς Εργασίας - 92 θέσεις στη Ναυπακτία
 Τετ 18 Οκτωβρίου 2017 12:57 από Αλέξανδρος Κογκόλης
 Στα τέλη Οκτωβρίου ή το αργότερο την πρώτη εβδομάδα του Νοεμβρίου αναμένεται να εκδοθεί νέα προκήρυξη που αφορά την υλοποίηση προγράμματος κοινωφελούς εργασίας για 7.685 μακροχρόνια ανέργους σε 34 δήμους της χώρας. Στη Ναυπακτία προβλέπονται 92 θέσεις.
 Μετά την έκδοση της σχετικής προκήρυξης θα ακολουθήσει άμεσα η διαδικασία υποβολής των αιτήσεων από τους ενδιαφερόμενους. Στόχοι Στόχος του προγράμματος είναι η άμεση αντιμετώπιση της ανεργίας πληθυσμιακών ομάδων που πλήττονται εξαιτίας της οικονομικής κρίσης και της μακράς ύφεσης ειδικά σε περιοχές με υψηλά ποσοστά ανεργία και αφετέρου η αναβάθμιση των προσόντων των συμμετεχόντων, ώστε να διευκολυνθούν στην επανένταξή τους στην αγορά εργασίας. Προκειμένου να επιτευχθεί ο στόχος της διευκόλυνσης της επανένταξης των ανέργων στην αγορά εργασίας προβλέπονται δράσεις ενεργοποίησης των ωφελουμένων, όπως συμβουλευτική, κατάρτιση κ.λπ. Αναφορικά με τη συμβουλευτική, στα ΚΠΑ2 του ΟΑΕΔ θα προσφέρονται δύο υποχρεωτικές συνεδρίες στους ωφελουμένους, κατά την είσοδο και την έξοδό τους στην πράξη χωρίς κόστος, με όρους που θα εξειδικεύονται στην προκήρυξη του ΟΑΕΔ. Ειδικότητες Ανάμεσα στις ειδικότητες που θα ζητούνται από τους δήμους για την πρόσληψη των ανέργων είναι: Κοινωνικοί φροντιστές, φωτογράφοι, γεωπόνοι, μηχανικοί περιβάλλοντος, κτηνίατροι, βιβλιοθηκονόμοι, οικοδόμοι, μηχανολόγοι μηχανικοί, δημοσιογράφοι, βρεφοκόμοι, τοπογράφοι, τραπεζοκόμοι, χειριστές Η/Υ, ψυκτικοί, λογοθεραπευτές, ελαιοχρωματιστές, νηπιαγωγοί, γενικών καθηκόντων, οικονομικού, δασολόγοι, δάσκαλοι, θεατρολόγοι, βοηθοί βρεφονηπιοκόμων, νοσηλευτές, οδηγοί, μάγειρες, ξεναγοί, κ.α Προϋποθέσεις συμμετοχής των ανέργων Οι ωφελούμενοι απαιτείται να είναι εγγεγραμμένοι άνεργοι στα μητρώα ανέργων του ΟΑΕΔ και πρέπει να ανήκουν σε μία τουλάχιστον από τις παρακάτω κατηγορίες:
 — Εγγεγραμμένοι άνεργοι στα μητρώα ανέργων του ΟΑΕΔ, μέλη οικογενειών στις οποίες δεν εργάζεται κανείς και οι σύζυγοι αυτών είναι εγγεγραμμένοι άνεργοι στα μητρώα ανέργων του ΟΑΕΔ — Εγγεγραμμένοι άνεργοι στα μητρώα ανέργων του ΟΑΕΔ, μέλη μονογονεϊκών οικογενειών στις οποίες δεν εργάζεται κανείς — Εγγεγραμμένοι μακροχρόνια άνεργοι στα μητρώα ανέργων του ΟΑΕΔ — Άνεργοι πτυχιούχοι ΑΕΙ πανεπιστημιακού και τεχνολογικού τομέα, εγγεγραμμένοι στα μητρώα ανέργων πτυχιούχων του ΟΑΕΔ — Εγγεγραμμένοι άνεργοι στα μητρώα ανέργων του ΟΑΕΔ άνω των 29 ετών — Εγγεγραμμένοι στα μητρώα ανέργων ΑμεΑ του ΟΑΕΔ. Υπενθυμίζουμε ότι ποσοστό 15% των θέσεων θα καλυφθεί από ΑμεΑ, βάσει της νέας νομοθεσίας. — Ιδιότητα δικαιούχου του «Κοινωνικού Εισοδήματος Αλληλεγγύης» (ΚΕΑ).
 Ετικέτες: ανέργων εγγεγραμμένοι οαεδ άνεργοι μητρώα εργασίας δήμους προγράμματος αγορά συμβουλευτική μακροχρόνια ωφελούμενοι πλήρους απασχόλησης προβλέπονται
 Πάτρα: Στον εισαγγελέα ο 36χρονος που πυροβόλησε κατά του αδελφού του


text:
Οι αντιεργατικές και αντιασφαλιστικές διατάξεις του πολυνομοσχεδίου – Aνοιχτή Συνέλευση Μηχανικών
 Το έκτακτο ΔΣ συνεδριάζει με κλειδωμένες πόρτες ακόμα και για τα μέλη του!!!
 By synelefsimixanikon in ΑΝΑΔΗΜΟΣΙΕΥΣΗ, ΑΣΦΑΛΙΣΤΙΚΟ, ΕΝΗΜΕΡΩΣΕΙΣ, ΙΑΤΡΟΦΑΡΜΑΚΕΥΤΙΚΗ, ΝΟΜΙΚΑ
 Η κυβέρνηση Σαμαρά-Βενιζέλου με πραξικοπηματικές αντικοινοβουλευτικές, αντισυνταγματικές, αντιδημοκρατικές διαδικασίες, προσπαθεί με το πολυνομοσχέδιο να κατεδαφίσει ακόμα περισσότερο μισθούς, εργασιακά δικαιώματα, συντάξεις και κοινωνικές παροχές, επαγγέλματα, παραγωγικές υποδομές.
 Ταυτόχρονα η κυβέρνηση αφήνει για μετά τις ευρωεκλογές –για να αποφύγει την πολιτική συντριβή– τις πιο επώδυνες κρυφές συμφωνίες της με την τρόικα για απελευθέρωση των ομαδικών απολύσεων και την υπονόμευση του συνταγματικά κατοχυρωμένου δικαιώματος της απεργίας και συνολικά του συνδικαλισμού.
 Συγκεκριμένα, με το πολυνομοσχέδιο:
 1. Μειώνονται δραστικά οι επικουρικές συντάξεις με αλλαγή του τρόπου υπολογισμού τους και με την μετατροπή της επικουρικής ασφάλισης σε κεφαλαιοποιητικό σύστημα με ατομικές μερίδες για κάθε ασφαλισμένο ξεχωριστά.
 Προτείνεται αλλαγή του χρονικού σημείου μετατροπής των επικουρικών συντάξεων σε καθορισμένων εισφορών νοητής κεφαλαιοποίησης. Όχι δηλαδή αναδρομικά από το 2001 όπως προέβλεπε το αρ. 39 του Ν. 4052/2012 αλλά από το 2014. Επειδή το έλλειμμα εσόδων θα συμπέσει με την έναρξη από 1.7.2014 του νέου συστήματος υπολογισμού και αναπροσαρμογής των επικουρικών συντάξεων, αναμένεται ότι από κοινού θα επιφέρουν μεγάλη μείωση παροχών. Πρόκειται για «διανεμητικό σύστημα προκαθορισμένων εισφορών με νοητή κεφαλαιοποίηση» που αντικαθιστά το προϊσχύον «διανεμητικό σύστημα προκαθορισμένων παροχών» για όσους ασφαλίζονται για πρώτη φορά από 1.1.2014 και για τους προηγούμενους ασφαλισμένους για τον χρόνο ασφάλισης από 1.7.2014 και εφεξής. Το τμήμα της σύνταξης που αντιστοιχεί στο χρόνο ασφάλισης μέχρι 30.6.2014 θα υπολογίζεται με βάση το παλαιό σύστημα, ενώ το τμήμα της σύνταξης που αντιστοιχεί στο χρόνο ασφάλισης από 1.7.2014 και μετά, με βάση την «ατομική μερίδα» κάθε ασφαλισμένου, που θα συγκεντρώνει και θα κεφαλαιοποιεί ετησίως τις καταβαλλόμενες εισφορές του ασφαλισμένου στο σύνολο του εργασιακού του βίου.
 Οι ασφαλιστικές εισφορές που καταβάλλονται για κάθε ασφαλισμένο των κατηγοριών αυτών τηρούνται σε ατομικές μερίδες από 1.1.2014 και όχι αναδρομικά από 01/01/2001, όπως όριζε ο Ν.4052/2012.
 Η αναμενόμενη δραματική μείωση των επικουρικών συντάξεων από 1.1.2015 απορρέει λογικά από το νέο σύστημα υπολογισμού του ποσού της σύνταξης: το «συντελεστή βιωσιμότητας», που θα αναπροσαρμόζει σε ετήσια βάση το ύψος των νέων και των ήδη καταβαλλόμενων συντάξεων ώστε να αποφεύγεται η δημιουργία ελλειμμάτων σε κάθε ταμείο, αποκλείοντας τη μεταφορά πόρων από τον κρατικό προϋπολογισμό. Με λίγα λόγια, η κατάργηση από 1.1.2015 των κοινωνικών πόρων των ασφαλιστικών ταμείων θα έρθει να προστεθεί στους υπόλοιπους παράγοντες μείωσης των εσόδων τους (μείωση αποδοχών και απασχόλησης, αύξηση αριθμού ανασφάλιστων λόγω αδυναμίας καταβολής εισφορών), οδηγώντας το ποσοστό αναπλήρωσης του συντάξιμου εισοδήματος από επικουρικές συντάξεις σε ελεύθερη πτώση.
 Το νέο σύστημα υπολογισμού των συντάξεων θεσμοθετήθηκε το 2012 για το Ενιαίο Ταμείο Επικουρικής Ασφάλισης (Ν. 4052). Τώρα το πολυνομοσχέδιο το γενικεύει σε όλα τα ταμεία επικουρικής ασφάλισης και πρόνοιας του Υπ. Εργασίας αλλά και στο Ταμείο Επικουρικής Ασφάλισης και Πρόνοιας Απασχολούμενων στα Σώματα Ασφαλείας (ΤΕΑΠΑΣΑ) αρμοδιότητας του Υπουργείου Δημόσιας Τάξης. Αντίστοιχη φόρμουλα, αν και δεν ονομάζεται επίσημα σε σύστημα καθορισμένων εισφορών νοητής κεφαλαιοποίησης, θα ισχύει και για το ΜΤΠΥ (που του κόβουν πολλούς ΦΥΤ) καθώς και τα Μετοχικά Ταμεία Στρατού, Αεροπορίας


text:
και Ναυτικού αρμοδιότητας του Υπουργείου Εθνικής Άμυνας τα οποία εφεξής θα καλούνται να υποβάλλουν υποχρεωτικά κάθε έτος στην Εθνική Αναλογιστική Αρχή αναλογιστική μελέτη και οικονομικές καταστάσεις για έλεγχο βιωσιμότητας. Οι αυξομειώσεις των παροχών διενεργούνται με απόφαση του οικείου Δ.Σ. μετά από σύμφωνη γνώμη της Ε.Α.Α.
 2. Δίνεται θανάσιμο χτύπημα στη δημόσια κοινωνική ασφάλιση με τη μείωση των ασφαλιστικών εισφορών, και κατά συνέπεια των εσόδων της κατά 1 δις τον χρόνο, προετοιμάζοντας νέες μειώσεις και των κύριων συντάξεων, ενώ ταυτόχρονα καταργούνται τα οικογενειακά επιδόματα και τα επιδόματα μητρότητας του ΟΑΕΔ προς τις οικογένειες εργαζομένων και στις εργαζόμενες σε περιπτώσεις λοχείας και τοκετού.
 Συγκεκριμένα στην υποπαράγραφο ΙΑ 3 του πολυνομοσχεδίου:
 1. Από 01/07/2014:
 Α. Καταργείται η εισφορά εργοδότη (1%) και η εισφορά εργαζόμενου (1%) για το ΔΛΟΕΜ και η ειδική εισφορά περί στρατευομένων μισθωτών (1%). Καταργούνται οριστικά και τα οικογενειακά επιδόματα του ΔΛΟΕΜ. Θα δοθούν για το 2014 τα μισά οικογενειακά επιδόματα.
 Β. Οι πόροι του ΛΑΕΚ (εισφορά 0,81%) για τον Ενιαίο Λογαριασμό για την Εφαρμογή Κοινωνικών Πολιτικών (ΕΛΕΚΠ) μειώνονται (εισφορά 0,46%) και κατανέμονται υπέρ Ειδικού Λογαριασμού Επ. Κατάρτισης και Εκπαίδευσης (εργοδοτική εισφορά 0,24%), υπέρ του Ειδικού Κοινού Λογαριασμού Ανεργίας (εργοδοτική εισφορά 0,12% και εισφορά εργαζόμενου 0,10%)
 Γ. Η εισφορά εργοδότη (0,8%) υπέρ κλάδου παροχών ασθενείας και μητρότητας σε χρήμα μειώνεται (0,25%).
 Η πρώτη μείωση εισφορών υπέρ του ΙΚΑ έγινε από την 1/11/12 ήταν 1,1 ποσοστιαία μονάδα και αφορούσε τις εργοδοτικές εισφορές υπέρ του Οργανισμού Εργατικής Κατοικίας (0,75%) και της Εργατικής Εστίας (0,35%).
 Η μείωση 2,9% για τους εργοδότες (1% στράτευση, 1% ΔΛΟΕΜ, 0,20% ΛΑΕΚ και 0,25% ΕΛΠΕΚΕ) και 1% (ΔΛΟΕΜ) για τους εργαζόμενους θα επιφέρει μια σημαντική ελάφρυνση για τους εργοδότες και μια μικρή αύξηση των μισθών για τους εργαζόμενους -π.χ. για μεικτές αποδοχές 1.000 ευρώ το μήνα, το όφελος είναι 11 ευρώ για τον εργαζόμενο και περίπου 28 ευρώ για τον εργοδότη. Για 1.500 ευρώ μηνιαίες μεικτές αποδοχές, οι εργαζόμενοι κερδίζουν 17 ευρώ και οι εργοδότες 42 ευρώ.
 Σημαντικό είναι να υπογραμμίσουμε ότι φυσικά καταργούνται όχι μόνο τα οικογενειακά επιδόματα αλλά και τρεις ακόμη παροχές ,το επίδομα στράτευσης και τα δύο επιδόματα μητρότητας, που μέχρι τώρα χορηγούνταν στους εργαζόμενους και εργαζόμενες μέσω του ΟΑΕΔ.
 200.000 οικογένειες χάνουν τα οικογενειακά επιδόματα του ΟΑΕΔ, όπου αντιστοιχούσε σε 8,22 ευρώ το μήνα για όσους έχουν ένα παιδί, 24,65 ευρώ για τα δύο παιδιά, 55,47 ευρώ για τα τρία παιδιά, 67,38 ευρώ για τα τέσσερα παιδιά, 78,68 ευρώ για τα πέντε παιδιά και συνεχίζει αυξανόμενο, ανάλογα με τον αριθμό των παιδιών.
 Τα δύο επιδόματα μητρότητας που χορηγεί ο ΟΑΕΔ σε δικαιούχες μητέρες είναι οι συμπληρωματικές παροχές μητρότητας και η ειδική παροχή προστασίας μητρότητας (30.000 εργαζόμενες μητέρες). Καταβάλλεται σε ασφαλισμένες του Ι.Κ.Α. με σχέση εργασίας ιδιωτικού δικαίου (παρέχουν εξαρτημένη εργασία). Η καταβολή του γίνεται σε γυναίκες που εργάζονται κατά την έναρξη της αδείας κυοφορίας, μετά τον τοκετό και εφόσον εισπράξουν το επίδομα από το Ι.Κ.Α. για την αποχή από την εργασία λόγω κυοφορίας και λοχείας.
 Ο προϋπολογισμός του ΟΑΕΔ που έχει εγκριθεί από το υπουργείο Εργασίας, προβλέπει μικρότερα ποσά για την καταβολή επιδομάτων σε ανέργους


text:
λόγω και της σημαντικής και συνεχούς αύξησης των δικαιούχων, αλλά πλεόνασμα 107 εκατ. ευρώ.
 Από τα περίπου 300 εκατ. ευρώ που είχαν προϋπολογιστεί για το 2014 υπέρ ΔΛΟΕΜ, ένα σημαντικό μέρος θα κατευθυνόταν στα δύο επιδόματα μητρότητας που δίνει ο ΟΑΕΔ σε χιλιάδες μητέρες και το υπόλοιπο στην καταβολή οικογενειακών επιδομάτων. Αντίστοιχα, περί τα 45 εκατ. ευρώ που τυπικά αφορούν σε επιδόματα στράτευσης, στην πράξη κάλυπταν τις ανάγκες ρευστότητας του ΟΑΕΔ, για την καταβολή επιδομάτων ανεργίας.
 Κι αν για τον ΟΑΕΔ το πρόβλημα έγκειται στην υποβάθμιση των παρεχόμενων υπηρεσιών, στο ΙΚΑ το πρόβλημα είναι ακόμη μεγαλύτερο. Καθώς μέρος των εργοδοτικών εισφορών, και μάλιστα πολύ σημαντικό παρακρατείται από το ταμείο των μισθωτών για να καλύψει τις δικές του ανάγκες για πληρωμή των συντάξεων, η περικοπή τους θα δημιουργήσει τρύπα, η οποία σύμφωνα με τους υπολογισμούς των ειδικών δεν θα μπορέσει να καλυφθεί με τα 120 εκατ. ευρώ του πρωτογενούς πλεονάσματος. Ήδη, το ΙΚΑ στον προϋπολογισμό του, παρουσιάζει, χωρίς τις περικοπές των εισφορών παρά μόνο αυτές των συντάξεων, «άνοιγμα» 993 εκατ. ευρώ. Τρύπα που θα μεγαλώσει στο δεύτερο εξάμηνο του έτους.
 Σ. Ρομπόλης, Αυγή, Δευτέρα 24/03: ”...το 2016 το σύστημα κοινωνικής ασφάλισης στην Ελλάδα, για να ανταποκριθεί στις υποχρεώσεις του, θα πρέπει εκτός από τα έσοδα που θα έχει από εισφορές εργαζομένων, εργοδοτών και κρατικές επιχορηγήσεις, να εξασφαλίσει επιπρόσθετα 950 εκατ. ευρώ. Το ποσό αυτό αυξάνεται το 2017 στα επίπεδα των 1,88 δισ. ευρώ, το 2018 στα επίπεδα των 2,14 δισ. ευρώ, το 2019 στα επίπεδα των 2,40 δισ. ευρώ, το 2020 2,67 δισ. ευρώ και εξελίσσεται σταδιακά αυξανόμενο τις επόμενες δύο δεκαετίες.
 Έτσι, με αυτά τα δεδομένα η μείωση των ασφαλιστικών εισφορών εργαζομένων και εργοδοτών κατά 3,9% επιπλέον της μείωσης 1,1% των εργοδοτικών εισφορών αποστερεί το σύστημα κοινωνικής ασφάλισης από έσοδα τουλάχιστον της τάξης του 1 δισ. ευρώ τον χρόνο, επηρεάζοντας αρνητικά το ελάχιστο αποθεματικό κεφάλαιο ή το σημερινό επίπεδο των συντάξεων εάν δεν εξασφαλιστούν βραχυπρόθεσμα και μεσο-μακροπρόθεσμα οι αναγκαίοι πόροι.”
 3. Καταργούνται οι κοινωνικοί πόροι της δημόσιας κοινωνικής ασφάλισης, που συνολικά της στερούν σε ετήσια βάση πάνω από 3 δις ευρώ και ανοίγουν το δρόμο για ακόμα μεγαλύτερη μείωση των συντάξεων.
 Η κατάργηση από 1.1.2015, με το υπό ψήφιση πολυνομοσχέδιο, του συνόλου σχεδόν των κοινωνικών πόρων του ΕΤΑΑ, του ΝΑΤ και των ταμείων επικουρικών συντάξεων και εφάπαξ του ιδιωτικού και δημόσιου τομέα συνιστά ένα επιπρόσθετο ισχυρό πλήγμα στα έσοδα του συνταξιοδοτικού συστήματος, ένα ακόμα βήμα προς την ισοπέδωση των συντάξεων στο άμεσο και μακροπρόθεσμο διάστημα.
 Η κατάργηση των κοινωνικών πόρων των Ταμείων αποτελεί ίσως την τελευταία ψηφίδα στις δομικές αλλαγές του ελληνικού ασφαλιστικού συστήματος, που ξεκίνησαν με το πρώτο μνημόνιο το καλοκαίρι του 2010 με στόχο τον περιορισμό των κρατικών επιχορηγήσεων προς το σύστημα, μέσω της δραστικής περικοπής ασφαλιστικών δικαιωμάτων και παροχών. Στα μέσα Ιουλίου 2013, ο αναπληρωτής υπουργός Οικονομικών Χρήστος Σταϊκούρας απέστειλε σε όλους τους φορείς του δημοσίου εγκύκλιο με την οποία ζητούσε την πλήρη καταγραφή των φόρων υπέρ τρίτων.
 Όλοι οι φόροι που καταγράφηκαν και ”αξιολογήθηκαν” με βάση τρία κριτήρια (σύμφωνα με το Υπ. Οικονομικών: την ανταποδοτικότητά τους


text:
για τους καταναλωτές, τη διαφάνειά όσον αφορά τη διαχείριση των εσόδων που φέρνουν, το κόστος που προκαλούν στην οικονομία μέσω αύξησης των τιμών προϊόντων και καταναλωτών) ουσιαστικά κατατάσσονται σε μια από τις παρακάτω κατηγορίες:
 – σε αυτούς που καταργούνται πλήρως
 – σε αυτούς που τα έσοδά τους περνάνε στον κρατικό προϋπολογισμό
 – σε αυτούς που παραμένουν ως έχουν.
 Υποπαράγραφος ΙΑ 3:
 2. Από 01/01/2015 καταργούνται:
 – το 5% στα τέλη δημοσιεύσεων του Δελτίου Ανωνύμων Εταρειών υπέρ του Ταμ. Αλλ. Υπαλλ, Εθνικού Τυπογραφείου, ΤΑΠΕΤ
 – τα έσοδα εκποίησης αζήτητων εμπορευμάτων και άχρηστων υλικών του ΟΛΘ και 2% επί των εκτελουμένων έργων και υλικών προμηθείας του ΟΛΘ υπέρ του ΤΠΠ ΟΛΘ του ΤΑΠΙΤ
 – το 2% των εσόδων επί της τιμής πώλησης τσιμέντων υπέρ του ΤΠΠ εταιρειών Τσιμέντων του ΤΑΠΙΤ
 – το κληρικόσημο και ποσοστό επί των κηρωδών υλών υπέρ του ΤΠ Ορθοδόξου Εφημεριακού Κλήρου Ελλάδος του ΤΠΔΥ
 – ποσοστό επί συνδρομών επιμελητηρίων υπέρ του ΤΠΠ Εμπορ, Βιοτ., Επαγγ. Επιμελητηρίων Ελλάδος του ΤΠΔΥ
 – 0,5% επί των εσόδων Οργανισμών Κοινωνικής Ασφάλισης υπέρ του τ.ΤΕΑΕΥΕΕΟ
 – 10% επί των εσόδων Οοργανισμών Κοινωνικής Ασφάλισης υπέρ του τ.ΤΕΑΕΥΕΕΟ
 – 10% από έσοδα μη εξαργυρομένων δελτίων και στρογγυλοποιήσεις υπέρ του ΤΠΠ Ιπποδρομιών του ΤΑΠΙΤ,
 – 1% επί των προμηθειών υλικών πλην έργων ύδρευσης της Εταιρείας Υδρευσης υπέρ του τ. ΤΕΑΠΕΥΔΑΠ
 – 0,01 € για κάθε 11 παραγόμενους τόνους τσιμέντου, 0,01 € για κάθε 170 κιλά διατιθέμενου οινοπνεύματος, 0,01 € για κάθε 170 κιλά παραγόμενης ζύμης, 0,01 € για κάθε 8 τόνους παραγόμενων οξέων υπέρ ΤΕΑΙΤ-ΤΕΑΧ
 – το 2% από ετήσια έσοδα ιατρικών εξετάσεων για διπλώματα οδηγησης υπέρ τ. ΤΕΑΔΥ
 – το 0,30% για προμήθειες Υπ, Εμπορίου υπέρ τ. Ταμείου Αρωγής Υπαλλήλων Υπ. Εμπορίου
 – το 0,4 % εσόδων Οργανισμών Κοινωνικής Ασφάλισης υπέρ ή ετήσιο ποσό για κάθε υπάλληλο υπέρ ΤΕΑΠΟΚΑ
 – τα παράβολα για χορήγηση σήματος ΕΟΤ υπέρ τ.ΤΕΑΠΕΡΤΤ
 – το 3% επί του αντιτίμου των εργολαβικών έργων και των ενοικίων δημόσιων κτηρίων υπέρ ΜΤΠΥ, το 1% επί μισθών και αποζημιώσεων δημοσίων υποαλλήλων που δε συμμετέχουν στο ΜΤΠΥ υπέρ ΜΤΠΥ και 1% σε κρατήσεις μη μετόχων του ΜΤΠΥ υπαλλήλων λόγω συμμετοχής σε συμβούλια υπέρ ΜΤΠΥ
 – έσοδα εκ ποσοστού επί των προστίμων, χρηματικών ποινών, δικαστικών εξόδων και των μετατροπών σε χρήμα υπέρ του ΟΑΕΕ
 – 1% για κάθε πληρωμή εργολάβου υπέρ ΤΣΜΕΔΕ, 1 χιλιοστό επί του πρυπολογισμού τεχνικών έργων υπέρ ΤΣΜΕΔΕ, 1 χιλιοστό επί της αξίας των εισαγόμενων μηχανημάτων οικοδομών , οδοποιίας, λιμενικών υπέρ ΤΣΜΕΔΕ, τις πληρωμές όσων συμμετέχουν σε δημόσιους διαγωνισμούς για έργα υπέρ ΤΣΜΕΔΕ
 – την εισφορά κλινικών και ιδρυμάτων ανά κλίνη υπέρ του ΤΣΑΥ
 – ποσοστό εσόδων ΟΛΠ και ΟΛΘ από δικαιώματα προσόρμισης, πρυμνοδέτησης, ελλιμενισμού, παροπλισμού υπέρ ΝΑΤ, 2% επί μισθώσεων και προστίμων συμβάσεων άγονης γραμμής υπέρ ΝΑΤ, ποσοστά προσαύξησης εισιτηρίων υπέρ ΝΑΤ
 – 1 χιλιοστό επί του ετήσιου κύκλου εργασιών εταιρειών πετρελαιοειδών
 Υποπαράγραος ΙΑ 3:
 3. Από 01/01/2015 εισπράττονται από το Υπουργείο Οικονομικών και αποδίδονται ετησίως στους φορείς κοινωνικής ασφάλισης και στο ΑΚΑΓΕ, υπέρ των οποίων έχουν θεσπιστεί:
 – Ποσοστό 4% επί των ετησίων συνολικών εσόδων από το ΦΠΑ (ύψους 500 εκατ.


text:
ευρώ ετησίως)
 – η κοινωνική εισφορά υπέρ του ΟΓΑ, του άρθρου 11 του ν.4169/1961 (τα ετήσια έσοδα από εισφορές στον ΟΓΑ είναι της τάξης των 300 εκατ. ευρώ και για την καταβολή συντάξεων χρειάζεται ετησίως 4 δισ. Ευρώ: μείωση 7,5%)
 – έσοδα από πάγια τέλη χαρτοσήμου όπως καθορίζονται με το άρθρο 59 του ν.2084/1992 υπέρ του ΟΑΕΕ (ύψους 35 εκατ. ευρώ)
 ΥΠΠΑΡ Γ5: Από 01/07/2014 καταργούνται ως μη ανταποδοτικές χρεώσεις και εντάσσονται στον κρατικό προϋπολογισμό:
 – Η απόδοση στους ασφαλιστικούς φορείς του προσωπικού της ελληνικής Αστυνομίας, του ποσοστού 4% των εισπρακτέων από τρίτους ή φορείς μη επιχορηγούμενους από τον Κρατικό Προϋπολογισμό, εσόδων από την παροχή υπηρεσιών προς αυτούς
 – Η απόδοση του 32% υπέρ του Ταμείου Αρωγής Υπαλλήλων Αστυνομίας Πόλεων από :
 β) το ποσό που προέρχεται από την εκποίηση των πάσης φύσεως πλεοναζόντων και μη αναγκαιούντων ή πεπαλαιωμένων κινητών πραγμάτων, ιδίως υλικών, εφοδίων, μηχανημάτων
 – Η κράτηση 3% επί των διενεργηθέντων παντός είδους προμηθειών, κατασκευών, αγορών, επισκευών, που πραγματοποιούνται για λογαριασμό του ΤΕΑΠΑΣΑ/ΤΠΑΣ
 – 2%, ως προϊόν ειδικής αύξησης επί των τιμολογίων των εισιτηρίων, υπέρ του τέως Ταμείου Προνοίας Προσωπικού Οργανισμού Σιδηροδρόμων Ελλάδος (ΤΑ.Π.Π.- Ο.Σ.Ε.) και νυν Τ.Π.Π.-Ο.Σ.Ε., ως τομέα πρόνοιας του Ταμείου Ασφάλισης Υπαλλήλων Τραπεζών και Επιχειρήσεων Κοινής Ωφέλειας (ΤΑΥΤΕΚΩ)
 – Τα ειδικά έντυπα παράβολα υπέρ Μετοχικού Ταμείου Στρατού, Αεροπορίας και Ναυτικού
 – Η κράτηση ποσοστού 1% υπέρ Εθνικού Μετσόβιου Πολυτεχνείου, στη Δ/νση Τοπογραφικής του Υπουργείου Αγροτικής Ανάπτυξης και Τροφίμων
 – Ο πόρος ποσοστού 2% που υπολογίζεται στην αξία των εκτελούμενων έργων και των προμηθειών του Οργανισμού Λιμένος Θεσσαλονίκης, υπέρ του ΤΠΠ ΟΛΘ
 – Οι αποδόσεις από ποσά που προέρχονται από χρηματικές ποινές ή από μετατροπή σε χρήμα των στερητικών της ελευθερίας ποινών με τις επ’ αυτών προσαυξήσεις, καθώς και από τα εισπραττόμενα ποσά εξόδων της ποινικής διαδικασίας.
 – Η είσπραξη των εσόδων-παραβόλων υπέρ του Κεντρικού Ταμείου Γεωργίας, Κτηνοτροφίας και Δασών
 Η κατάργηση κοινωνικών πόρων που προβλέπει το πολυνομοσχέδιο θα δημιουργήσει στα ταμεία επικούρησης και πρόνοιας πρόσθετο χρηματοδοτικό κενό 350 εκατ. ευρώ περίπου. Η παραπάνω κατάργηση κοινωνικών πόρων ύψους 350 εκατ. ευρώ δεν θα είναι, κατά την άποψή μας, η μόνη. Τα τελευταία διαθέσιμα στατιστικά στοιχεία (για το 2011) δείχνουν ότι το ύψος των ετήσιων κοινωνικών πόρων για το σύνολο του ασφαλιστικού συστήματος ανέρχεται σε 1,7 με 2 δισ. ευρώ, ενώ το πολυνομοσχέδιο προβλέπει ότι, σημαντικοί κοινωνικοί πόροι του ΟΓΑ και του ΟΑΕΕ θα εισπράττονται από το Υπουργείο Οικονομικών και όχι από τους ίδιους φορείς, στους οποίους θα αποδίδονται ετησίως. Εκτός από τις άμεσες επιπτώσεις στη ροή των εσόδων αυτών των φορέων και άρα στη βραχυχρόνια χρηματοδοτική τους ρευστότητα, το παραπάνω μέτρο ενέχει το σοβαρό κίνδυνο – λόγω πολιτικής σκοπιμότητας και πιθανής μεθόδευσης – ενσωμάτωσης των εσόδων από τους κοινωνικούς πόρους των ταμείων κύριας σύνταξης στον υπολογισμό του συνολικού ύψους των κρατικών επιχορηγήσεων που δίδονται προς αυτά, που, ως γνωστόν, υπόκειται στους μνημονιακούς περιορισμούς βάσει δεσμευτικών στόχων.
 Εάν επιβεβαιωθούν οι παραπάνω προβλέψεις, επίκεινται στο κοντινό μέλλον θεσμικές εξελίξεις που προαλείφουν περαιτέρω μειώσεις παροχών στις κύριες συντάξεις. Η πιθανότητα της παραπάνω εξέλιξης είναι μεγάλη διότι το διακύβευμα είναι μεγάλο.


text:
Οι κοινωνικοί πόροι και τα έσοδα από άλλες πηγές – πλην κοινωνικών εισφορών και κρατικών επιχορηγήσεων – αποτελούσαν το 2011 το 10,5% των συνολικών εσόδων όλου του συστήματος κοινωνικής προστασίας στη χώρα μας. Αυτό αποτελεί θεσμική ιδιαιτερότητα της ελληνικής περίπτωσης, σε απόκλιση από το μέσο όρο της Ε.Ε. (3,7%) και κάθε μία χώρα ξεχωριστά. Αυτήν την απόκλιση επιδιώκει να εξαλείψει η τρόικα, ξεκινώντας από το πολυνομοσχέδιο.
 Φαίνεται λοιπόν ότι οι διαπραγματεύσεις και αποφάσεις για νέο δάνειο προς τη χώρα μας από τους Ευρωπαίους «εταίρους» και νέο μνημόνιο που θα ξεκινήσουν τον Μάιο και θα ληφθούν μετά τις ευρωεκλογές θα περιέχουν νέα μέτρα και στο ασφαλιστικό σύστημα και ότι οι κρυφές «εκκρεμότητες» ως προς τις δομικές αλλαγές δεν έχουν ικανοποιηθεί πλήρως. Σε κάθε περίπτωση, η τάση είναι αυτή που προδιέγραψε η Εθνική Αναλογιστική Αρχή στη μελέτη που δημοσίευσε τον Ιανουάριο του 2012: δραματική μείωση των ποσοστών αναπλήρωσης και των κύριων και των επικουρικών συντάξεων, που θα οδηγήσει μεταξύ 2020-2060 τη συντριπτική πλειονότητα των συνταξιούχων κάτω από τη γραμμή της φτώχειας. Φυσικά, οι προβολές εκείνες δεν έχουν λάβει υπόψη τις αλλεπάλληλες έκτοτε μειώσεις στο ύψος όλων των ειδών συντάξεων και τη ριζική αλλαγή του συστήματος επικουρικής ασφάλισης και εφάπαξ που με το πολυνομοσχέδιο γενικεύεται. Όπως επανειλημμένα επαναλαμβάνεται από όλους τους αναλυτές και πολιτικά σκεπτόμενους, μέσα από τη συστηματική διάβρωση των εσόδων από τις θεσμικές αλλαγές, την ύφεση, την ανεργία και τη μείωση των εισοδημάτων, το συνταξιοδοτικό σύστημα οδηγείται συνειδητά σε πλήρη αδυναμία εξασφάλισης αξιοπρεπούς διαβίωσης στους ηλικιωμένους, και το σύστημα κοινωνικής ασφάλισης σε πλήρη έκπτωση.
 Αναγκαστική είσπραξη βεβαιωμένων οφειλών από ΗΔΙΚΑ ΑΕ από πληρωμές, δάνεια, αποζημιώσεις, χρηματοδοτήσεις του ΠΔΕ και επιστροφές ΦΠΑ και φόρου εισοδήματος
 ΥΠ/ΠΑΡ ΙΑ 2: ΕΝΔΥΝΑΜΩΣΗ ΕΙΣΠΡΑΚΤΙΚΩΝ ΜΗΧΑΝΙΣΜΩΝ ΤΩΝ ΦΟΡΕΩΝ ΚΟΙΝΩΝΙΚΗΣ ΑΣΦΑΛΙΣΗΣ ΚΑΙ ΛΟΙΠΕΣ ΔΙΑΤΑΞΕΙΣ
 1. Για την είσπραξη ληξιπρόθεσμων εισφορών (αφού σύμφωνα με το νόμο που θέσπισε το ΚΕΑΟ συνταχθεί πράξη βεβαίωσης οφειλής) οι ασφαλιστικοί οργανισμοί παρακρατούν από τις πάσης φύσεως καταβολές δημοσίου (πληρωμές, δάνεια, αποζημιώσεις αλλά ακόμα και από χρηματοδοτήσεις του Προγράμματος Δημοσίων Επενδύσεων). Ανώτατο όριο παρακράτησης είναι το ύψος που αντιστοιχεί στις ετήσιες εισφορές του οικείου ασφαλιστικού φορέα.
 Τα ταμεία το 1ο 10ήμερο κάθε μήνα θα στέλνουν στην ΗΔΙΚΑ ΑΕ τα αρχεία με τους οφειλέτες ληξιπρόθεσμων οφειλών και ταυτόχρονα οι φορείς του Δημοσίου θα στέλνουν 10 μέρες πριν την πληρωμή τα ηλεκτρονικά αρχεία των δικαιούχων. Η ΗΔΙΚΑ θα κάνει τη διασταύρωση και θα καταβάλλει τις πληρωμές αφού παρακρατήσει τη βεβαιωμένη οφειλή.
 2. Οι επιστροφές ΦΠΑ και φόρου εισοδήματος σε περίπτωση ληξιπρόθεσμων εισφορών θα καταβάλλονται απ’ευθείας στον ασφαλιστικό φορέα κατόπιν συμψηφισμού. Διαδικασία με ΥΑ.
 Ζητήματα συνταγματικότητας εγείρονται ιδιαίτερα ύστερα από την πρόσφατη απόφαση του Στε που περιγράφει περιεκτικά το παρακάτω άρθρο: http://www.avgi.gr/article/2158932/ste-antisuntagmatiko-na-min-enimeronontai-oi-forologoumenoi-gia-tis-katasxeseis
 5. Επεκτείνεται και διευκολύνεται η εφαρμογή της ενοικιαζόμενης εργασίας σε όλους τους κλάδους της οικονομίας και κυρίως στην οικοδομή και στα μεγάλα έργα. (Μεγάλο δώρο στις μεγάλες κατασκευαστικές εταιρείες, Μπόμπολας κλπ).
 ΥΠΟΠΑΡΑΓΡΑΦΟΣ Ι.Α.4.
 Με τις διατάξεις της συγκεκριμένης υποπαραγράφου (μαζί με την σύμβαση εργασίας ορισμένου χρόνου) η προσωρινή απασχόληση (ενοικίαση) μέσω ΕΠΑ (εταιρειών προσωρινής εργασίας), μια ακραία και απάνθρωπη ευέλικτη εργασιακή σχέση, αναβαθμίζεται πλέον σε


text:
καθολική -σχεδόν κυρίαρχη- μορφή απασχόλησης για το σύνολο των εργαζομένων ανεξαρτήτως κλάδου, ειδικότητας ή επαγγέλματος στον ιδιωτικό τομέα.
 Σημειωτέον, ότι η συγκεκριμένη ευέλικτη μορφή απασχόλησης έχει υποστεί περισσότερο από οποιαδήποτε άλλη, πολλαπλές μνημονιακές μεταλλάξεις και τροποποιήσεις στην κατεύθυνση της πλήρους απελευθέρωσης, πέρα ακόμη και από τα όρια της έως πρόσφατα νοούμενης εργοδοτικής αυθαιρεσίας.
 Επιπλέον, μέσα από την ευρεία και απελευθερωμένη δυνατότητα οποιουδήποτε να λειτουργεί μια ΕΠΑ ή ένα ΙΓΕΕ (ιδιωτικό γραφείο εύρεσης εργασίας), διαμορφώνεται ένα νέο, σύγχρονο πελατειακό σύστημα εμπορίας εργαζομένων και εκμετάλλευσης της εργασιακής απελπισίας για επαγγελματικούς αλλά και κομματο-ψηφοθηρικούς σκοπούς, προς υπέρβαση των εμποδίων που προκάλεσε η εφαρμογή του ΑΣΕΠ.
 Οι κάθε λογής έμμεσοι εργοδότες, από αυθεντικούς ιδιώτες μέχρι ΜΚΟ και «συνδικάτα» εργαζομένων, δεν θα θησαυρίζουν απλά στις πλάτες των ανέργων, αλλά θα εγγυώνται την επιβίωση κομματικών λογικών και επιδιώξεων κατασπαταλώντας συχνά δημόσιο χρήμα για αντεργατικές μεθοδεύσεις, όπως είναι κυρίως η οριστική αντικαταστάση του προτύπου της κανονικής-τυπικής μόνιμης, σταθερής και αξιοπρεπώς αμειβόμενης εργασίας. Τέλος, με την καθολική επέκταση της εν προκειμένω τριμερούς εργασιακής σχέσης καταργείται στην πράξη για το σύνολο των μισθωτών και το διαλυμένο δίκαιο της απόλυσης, εφόσον στο τέλος του νόμιμου 36μηνου, η εργασιακή σχέση απλά θα ολοκληρώνεται, χωρίς να καταγγέλλεται.
 Ειδικότερα με τις διατάξεις του προσχεδίου του πολυνομοσχεδίου:
 α) Αίρεται η ισχύουσα υποχρέωση παραχώρησης μισθωτού σε έμμεσο εργοδότη αποκλειστικά για συγκεκριμένους λόγους που δικαιολογούνται από έκτακτες, πρόσκαιρες ή εποχικές εργασίες. Για τον λόγο αυτό καταργείται και η υποχρέωση αναγραφής στην έγγραφη σύμβαση εργασίας και των λόγων παραχώρησης του εργαζομένου, εφόσον αυτοί είναι πλέον αδιάφοροι για το κύρος του δανεισμού. Καθίσταται σαφές ότι η δυνατότητα δανεισμού – ενοικίασης εργαζομένου δεν διέπεται πλέον από κανέναν απολύτως ουσιαστικό περιορισμό.
 β) μειώνεται από τους 6 στους 3 μήνες η περίοδος πριν την πρόσληψη κατά την οποία ο έμμεσος εργοδότης δεν πρέπει να έχει πραγματοποιήσει απολύσεις εργαζομένων της ίδιας ειδικότητας για οικονομοτεχνικούς λόγους (περαιτέρω αρνητική εξέλιξη).
 γ) μειώνεται από τους 12 στους 6 μήνες η περίοδος πριν την πρόσληψη κατά την οποία ο έμμεσος εργοδότης δεν πρέπει να έχει πραγματοποιήσει ομαδικές απολύσεις εργαζομένων ίδιων ειδικοτήτων.
 δ) από την απαγόρευση πρόσληψης μέσω ΕΠΑ εργαζομένου που υπάγεται στις διατάξεις περί ασφαλίσεων εργοτεχνικών οικοδομών, θεσπίζεται εξαίρεση για όσους απασχοληθούν σε μεγάλα έργα «αρχικού προϋπολογισμού 10.000.000,00 € και άνω, τα οποία χρηματοδοτούνται ή συγχρηματοδοτούνται από εθνικούς πόρους και διεξάγονται μετά από παραχώρηση ή εργολαβία για λογαριασμό του Δημοσίου, ΝΠΔΔ, ΟΤΑ α ́ και β ́ βαθμού, δημόσιων, δημοτικών και κοινοτικών επιχειρήσεων δημόσιας ή κοινής ωφέλειας και γενικά επιχειρήσεων και οργανισμών του ευρύτερου δημόσιου τομέα».
 [Κατά μια ερμηνεία η απασχόληση των εργαζομένων στην προκείμενη περίπτωση συνεπάγεται την ασφάλιση τους στον ΟΑΕΕ ως αυτοαπασχολούμενων].
 ε) αμφιλεγόμενη και πολύ επικίνδυνη είναι η αντικατάσταση της ισχύουσας διάταξης (άρθρο 124 Ν. 4052/2012) σύμφωνα με την οποία οι αμοιβές των εργαζομένων δεν μπορούσαν να υπολείπονται αυτών που προβλέπονται στην εκάστοτε ΕΓΣΣΕ. Η νέα διατύπωση («Οι αποδοχές του μισθωτού που δεν παρέχει εργασία σε έμμεσο εργοδότη δεν μπορεί να είναι κατώτερες από τις προβλεπόμενες στον εκάστοτε νομοθετικώς καθορισμένο νόμιμο κατώτατο μισθό και κατώτατο ημερομίσθιο για τους εργαζόμενους ιδιωτικού δικαίου όλης της


text:
χώρας») αφήνει να εννοηθεί[1] ότι ενδεχομένως εν προκειμένω μπορεί και να μην εφαρμόζεται η οικεία σσε μολονότι καλύπτει τον δανεισμένο εργαζόμενο.
 6. Καταργεί από 1-1-2017 τις τριετίες συμπιέζοντας όλους τους μισθούς προς τον ήδη μειωμένο κατώτερο μισθό των 586 ευρώ μικτά μηνιαίως και 511 για τους κάτω από 25 ετών, ξεκινώντας με την άμεση μείωση καταρχήν για τους προσληφθέντες μακροχρόνια ανέργους, των τριετιών τους κατά 50%.
 ΥΠΟΠΑΡΑΓΡΑΦΟΣ 1.Α.7:
 Στην συγκεκριμένη διάταξη, καταρχήν, επέρχεται περαιτέρω μείωση για την πρόσληψη μακροχρόνια ανέργων (συνεχόμενη ανεργία άνω των 12 μηνών) στο μισό των ήδη μειωμένων προσαυξήσεων στον κατώτατο μισθό με βάση τις τριετίες και μέχρι το τέλος της περιόδου προσαρμογής που προβλέπουν τα μνημονία. Εκτός από την νέα μείωση του μισθολογικού κόστους η διάταξη αυτή αποτελεί ευθεία προτροπή για την ανακύκλωση των εργαζομένων, μέσα από την (εύκολη και φτηνή πλέον) απόλυση εργαζομένων για την αντικατάστασή τους από άλλους χαμηλότερους κόστους, μακροχρόνια ανέργους.
 Ωστόσο, εκτιμάται ότι το μέτρο αυτό, το οποίο δικαιολογείται δήθεν σαν μέτρο-κίνητρο μείωσης της μακροχρόνιας ανεργίας, επανένταξης των επί μακρόν εκτός αγοράς εργασίας και καταπολέμησης της αδήλωτης εργασίας στις τάξεις των μακροχρόνια ανέργων, θα έχει την ίδια ακριβώς κατάληξη με αυτήν που είχε αντιστοίχως η μείωση του μισθολογικού κόστους για τους νέους κάτω των 25 ετών.
 Επισημαίνεται, σχετικά, ότι με μελέτη του ίδιου του Υπουργείου εργασίας που ουδέποτε δημοσιεύτηκε και την οποία σχολιάσαμε πρόσφατα[2] προκύπτουν τα εξής:
 «Εξίσου σημαντικά συμπεράσματα προκύπτουν από τις απαντήσεις των ίδιων των 600 εργοδοτών που συμμετείχαν στην έρευνα με προσωπικές συνεντεύξεις στον χώρο της επιχείρησης.
 Πρώτον, το 77% των εργοδοτών που απάντησε ότι έκανε χρήση εργαζομένου (προσέλαβε επισήμως ή όχι) την τελευταία τριετία, παραδέχεται ότι απασχόλησε τον εργαζόμενο αδήλωτα, αλλά όταν ο εργαζόμενος αυτός ανήκε στην κατηγορία «ιδιωτικός υπάλληλος» το ποσοστό είναι 88,5% και όταν είναι στην ηλικιακή κατηγορία 18-24 ετών το ποσοστό είναι 100%!
 Ιδού πόσο μείωσαν την αδήλωτη εργασία οι μειωμένες αμοιβές για τους κάτω των 25 ετών: 0%. Απλά οι μνημονιακές επιλογές τους μετέτρεψαν και επισήμως σε εργασιακούς σκλάβους, ενώ τα συντριπτικά ποσοστά ανεργίας τους καθιστούν εξαιρετικά ευάλωτους στην εργοδοτική αυθαιρεσία.»
 Τέλος, για τους όσους μακροχρόνια ανέργους δεν προσληφθούν παρά την νέα μείωση του εργασιακού τους κόστους η εν λόγω διάταξη αναφέρεται στην κατάρτιση νέων προγραμμάτων κοινωφελούς προσωρινής κακοπληρωμένης και ανασφάλιστης εργασίας από τον ΟΑΕΔ για τα έτη 2014-2015.
 ΥΠΟΠΑΡΑΓΡΑΦΟΣ Ι.Α.6 ΠΕΡΙΠΤΩΣΗ Ε.
 Καλά θαμμένη (όπως και οι επόμενες δύο περιπτώσεις ΣΤ. και Ζ.) ανάμεσα σε ρυθμίσεις που αφορούν στην υγεία και στην ασφάλεια των εργαζομένων η διάταξη αυτή αναφέρεται στην φύση του νέου ελάχιστου νομοθετημένου μισθού διευκρινίζοντας ότι (από 01/01/2017) ο ως τέτοιος «νοείται μια μοναδική αξία (ποσό) αναφοράς». Από την διατύπωση αυτή και ελλείψει αιτιολογικής έκθεσης δεν προκύπτει ευθέως ότι το ελάχιστο ποσό αυτό δεν θα προσαυξάνεται με οιοδήποτε τρόπο (επιδόματα, ωριμάνσεις-τριετίες κλπ).
 Ωστόσο, από το σύνολο των διατάξεων που έχουν υιοθετηθεί μέχρι σήμερα σχετικά με αυτό το θέμα συμπεραίνεται ότι δεν προκύπτει με σαφήνεια ότι ο ελάχιστος νομοθετημένος μισθός (σε εφαρμογή είτε -αρχικά- από 01/04/2014, είτε –εν συνεχεία- από 01/01/2017) μπορεί να υπόκειται σε οιαδήποτε προσαρμογή ή προσαύξηση. Αντιθέτως, από το


text:
πνεύμα όλων αυτών των σχετικών διατάξεων εξάγεται το συμπέρασμα ότι δεν αποκλείεται να πρόκειται για ένα συνολικό ποσό ως κατώφλι ελάχιστης καταβαλλόμενης αμοιβής.
 Στον βαθμό, όμως, που το δίκαιο των συλλογικών διαπραγματεύσεων έχει πρακτικά καταργηθεί και η μεγάλη πλειοψηφία των εργαζομένων εμπίπτει στις διατάξεις του νόμιμου ελάχιστου νομοθετημένου μισθού (μη καλυπτόμενοι από σσε) είναι προφανές ότι αυτές οι διατάξεις καταργούν οριστικά τις τριετίες από 1-1-2017 και σφραγίζουν την γενική και καθολική φτωχοποίηση του κόσμου της μισθωτής εργασίας στην χώρα μας.
 7. Ανοίγει το δρόμο για την πλήρη απελευθέρωση της λειτουργίας των καταστημάτων τις Κυριακές, μέσω της πιλοτικής εφαρμογής σε τρεις τουριστικές περιοχές.
 Πριν προλάβει να στεγνώσει το μελάνι του Ν. 4177/2013, με τον οποίον
 επιτράπηκε η λειτουργία των καταστημάτων κατ’ ελάχιστο 7 Κυριακές το
 χρόνο, καθώς και η λειτουργία πολύ περισσότερες Κυριακές με απόφαση των
 Αντιπεριφερειαρχών, επανέρχεται σήμερα με το πολυνομοσχέδιο της ντροπής
 και προχωρά ακόμα ένα βήμα παραπάνω.
 Με εντολή των εργοδοτών και με το γνωστό επιχείρημα περί «άρσης των
 εμποδίων στον ανταγωνισμό» απελευθερώνει τη λειτουργία των
 καταστημάτων τις Κυριακές, όχι μόνο των μικρών μέχρι 250 τ.μ., αλλά όλων
 ανεξαρτήτως μεγέθους, σε τρεις «τουριστικές περιοχές».
 Είναι φανερό ότι πρόκειται για διατεταγμένη υπηρεσία εξυπηρέτησης των
 μεγάλων εμπορικών και ξενοδοχειακών ομίλων, οι οποίοι σε λίγο θα
 μονοπωλούν την αγορά και τις τιμές των προϊόντων, οδηγώντας στο κλείσιμο
 χιλιάδες μικρομεσαίες επιχειρήσεις και καταστρέφοντας εκατοντάδες χιλιάδες
 Η διάταξη του νομοσχεδίου για «πιλοτική» δήθεν εφαρμογή λειτουργίας
 των καταστημάτων και τις 52 Κυριακές στις τουριστικές περιοχές, είναι φανερό
 ότι σηματοδοτεί τη γενικευμένη οριστική και αμετάκλητη κατάργηση της
 Κυριακής – Αργίας και κάθε εργασιακού δικαιώματος.
 8. Κατεδαφίζει τις εργασιακές σχέσεις των ιδιωτικών εκπαιδευτικών και όποια προστασία τους από την ασυδοσία των σχολαρχών.
 – Πλέον οι καταγγελίες σύμβασης θα γίνονται αναιτιολόγητα και μαζικά και καθ’ όλη τη διάρκεια του σχολικού έτους, με μόνο όριο τα όσα προβλέπονται για τον ευρύτερο ιδιωτικό τομέα (6 εργαζόμενοι το μήνα για επιχειρήσεις έως 150 απασχολούμενων, το 5% των εργαζόμενων για μεγαλύτερες επιχειρήσεις). Υπολογίζεται ότι ένα ιδιωτικό σχολείο θα μπορέσει να ανανεώσει το σύνολο σχεδόν του προσωπικού του σε λιγότερο από 18 μήνες. Σε μεγάλο κίνδυνο βρίσκονται οι παλιοί εκπαιδευτικοί που στοιχίζουν «ακριβά» στους σχολάρχες.
 – Ελαχιστοποιείται το ποσό της αποζημίωσης
 – Οι καταγγελίες σύμβασης δεν θα ελέγχονται, πλέον, από τα υπηρεσιακά συμβούλια (ΠΥΣΠΕ/ΠΥΣΔΕ/ΚΥΣΠΕ/ΚΥΣΔΕ), ως προς τη νομιμότητα και την καταχρηστικότητά τους, όπως ίσχυε ως σήμερα.
 – Όλες οι πτυχές της σχολικής ζωής και της εργασιακής κατάστασης των ιδιωτικών εκπαιδευτικών παύουν ουσιαστικά να εποπτεύονται από το κράτος. Ωρολόγια προγράμματα, βαθμοί, εξετάσεις, μισθολογικές καταστάσεις των εκπαιδευτικών, καταγγελίες σύμβασης δεν θα ελέγχονται πια από κανέναν, παρά μόνο από το σχολάρχη, γεγονός που θα προκαλέσει γιγάντωση της ανομίας στα ιδιωτικά σχολεία.
 9. Προωθεί και νέες διαθεσιμότητες-απολύσεις στο δημόσιο τομέα.
 Είναι αντικείμενο της ΕΕΚΕ Δημόσιας Διοίκησης και έχουν ήδη στείλει σημειώματα οι Μητρόπουλος, Τεμπονέρας και Καλαματιανός για αυτές τις διατάξεις.
 10. Άλλες δυσμενείς για τα εργασιακά διατάξεις
 Υποπαράγραφος ΙΑ5 : ΑΠΛΟΠΟΙΗΣΗ ΔΙΑΔΙΚΑΣΙΩΝ ΚΑΙ ΜΕΙΩΣΗ ΓΡΑΦΕΙΟΚΡΑΤΕΙΑΣ ΚΑΙ ΑΛΛΕΣ ΔΙΑΤΑΞΕΙΣ
 1,2.Αντικατάσταση της παρ. 1 του άρθρου 18 του Ν1082/1980 ( εκκαθαριστικά σημειώματα αποδοχών)
 Στην πραγματικότητα τροποποιεί το αρθρο


text:
5 του Ν3227/2004 με τον οποίο είχε τροποποιηθεί ο Ν1082/80. Η αλλαγή που γίνεται είναι ότι ουσιαστικά αφαιρεί το σημείο που λέει ότι το εκκαθαριστικό πρέπει να αναφέρει αναλυτικά τις αποδοχές του εργαζόμενου βάση της Συλλογικής Σύμβασης στην οποία ανήκει και το αντικαθιστά με το γενικό « οι πάσεις φύσεως αποδοχές και οι επ αυτών κρατήσεις θα πρέπει να απεικονίζονται αναλυτικά». Η αλλαγή αυτή ουσιαστικά επιβεβαιώνει για άλλη μια φορά την ουσιαστική κατάργηση των Συλλογικών Συμβάσεων και την αντικατάστασή τους από τις ατομικές συμβάσεις εργασίας.
 Επίσης προσθέτει ότι « δεν απαιτείται υπογραφή του εργαζόμενου σε αποδεικτικό χορήγησης του εκκαθαριστικού σημειώματος» για πρώτη φορά . Είναι απορίας άξιο γιατί το αναφέρει ρητά, αφού δεν απαιτούνταν ούτε προηγούμενα, αλλά παρόλα αυτά δίνονταν πολλές φορές για υπογραφή στους εργαζόμενους προκειμένου να βεβαιωθεί με αυτόν τον τρόπο ότι πράγματι έλαβαν τα χρήματα ειδικά όσοι δεν αμείβονταν μέσω τραπέζης ̈
 Όπως και να έχει, χωρίς υπογραφή του εργαζόμενου δεν μπορεί να βεβαιωθεί εάν το έχει λάβει ή το έχει ο εργοδότης στη συρτάρι για να το επιδείξει σε έλεγχο του ΣΕΠΕ.
 3 α. Κατάργηση στοιχείων από το Βιβλίο Αδειών
 Ουσιαστικά τροποποιεί το άρθρο 6 του Ν3762/2009 σύμφωνα με τον οποίο είχε τροποποιηθεί η παράγραφος 3 του άρθρου 4 του α.ν. 539/1945 (ΦΕΚ 229 Α’) και αναφέρεται στο Βιβλίο Αδειών .
 Συγκεκριμένα αφαιρεί την υποχρέωση καταγραφής της ειδικότητας και της προϋπηρεσίας των εργαζομένων στο βιβλίο αδειών και το κυριότερο αφαιρεί την υποχρέωση υπογραφής του εργαζόμενου στο βιβλίο , η οποία καθιερώθηκε με τον Ν3762/2009 και βοήθησε στον έλεγχο της χορήγησης κανονικής αδείας στους εργαζόμενους και αντίστοιχα την τιμωρία των παραβατών εργοδοτών.
 3β. Υποχρέωση των εργοδοτών να κοινοποιήσουν εντός Ιανουαρίου μέσω του συστήματος «ΕΡΓΑΝΗ» τις κανονικές άδειες που έλαβαν οι εργαζόμενοι το προηγούμενο έτος.
 Η χρησιμοποίηση της ΕΡΓΑΝΗΣ για την καταχώρηση των αδειών έχει μπεί εντελώς πρόχειρα και όπως γίνεται πιθανόν να δημιουργήσει περισσότερα προβλήματα, καθώς δεν ξεκαθαρίζει ( μεταξύ άλλων):
 – Εάν ελέγχονται τα στοιχεία που θα στέλνουν οι εργοδότες
 -Τι γίνεται με τους εργαζόμενους που έχουν πάρει ένα μέρος της άδειας τους
 -Τι γίνεται με αυτούς που δεν πήραν την άδειά τους ( ή δεν την πήραν ολόκληρη) και έλαβαν αποζημίωση αδείας
 -Εάν αναγραφεί ψευδώς για έναν εργαζόμενο ότι πήρε την άδειά του αυτόματα κατοχυρώνεται ο εργοδότης ότι την έχει δώσει και ο εργαζόμενος φέρει το βάρος της απόδειξης;
 -Υποπαράγραφος ΙΑ6 Ζ. καταργεί την υποχρέωση έγκρισης του Υπουργού Εργασίας μετά από γνωμοδότηση του ΑΣΕ για διαθεσιμότητες μισθωτών σε επιχειρήσεις άνω των 5000 εργαζομένων.
 Επειδή προφανώς δεν υπάρχουν πολλές τέτοιες επιχειρήσεις στη χώρα είναι μάλλον φωτογραφική. Είναι προίκα για το ξεπούλημα κάποιας ΔΕΚΟ ( ΔΕΗ ?)
 ΥΠΟΠΑΡΑΓΡΑΦΟΣ Ι.Α.6 ΠΕΡΙΠΤΩΣΗ ΣΤ. : ΑΠΟΛΥΣΕΙΣ ΕΡΓΑΖΟΜΕΝΩΝ ΗΛΙΚΙΑΣ 55-64 ΕΤΩΝ.
 Με την διάταξη αυτή καταργούνται οι παρ. 4 και 5 του άρθρου 74 του Ν. 3863/2010, οι οποίες αφορούν στην δυνατότητα αυτασφάλισης και στα αντικίνητρα (συμμετοχή εργοδότη στο κόστος αυτασφάλισης) στις περιπτώσεις απόλυσης εργαζομένων κοντά στο όριο συνταξιοδότησης, ηλικίας δηλαδή 55-64 ετών και με αυτόν τον τρόπο διευκολύνεται η απόλυση αυτής της κατηγορίας εργαζομένων, που είναι αδύνατον να ξαναβρεί εργασία


text:
και κινδυνεύουν να χάσουν και την σύνταξή τους.
 Αυτήν την ώρα, χρειάζεται παλλαϊκός ξεσηκωμός για να αποτραπεί η έγκριση από τη Βουλή του κυβερνητικού πολυνομοσχεδίου, που στην ουσία είναι ένα νέο βάρβαρο αντεργατικό και αντικοινωνικό μνημόνιο, προς όφελος των διεθνών τοκογλύφων και του εγχώριου και διεθνούς οικονομικού κατεστημένου.
 «Ο ΕΡΓΑΤΙΚΟΣ»
 [1] Εφόσον δεν τίθεται διαζευκτικά και το όριο της εκάστοτε ΕΓΣΣΕ για τις περιπτώσεις που τυχόν αυτή εφαρμόζεται (εργοδότης είναι μέλος της οργάνωσης που συμβάλλεται στα πλαίσια της ΕΓΣΣΕ).
 Η αδήλωτη εργασία και οι άσφαιρες μπαλωθιές του Βρούτση: http://www.iskra.gr/index.php?option=com_content&view=article&id=14646:2013-12-21-15-13-00&catid=42:ergasiakes-sxeseis&Itemid=168
 Πηγή αναδημοσίευσης: http://iskra.gr/index.php?option=com_content&view=article&id=15843:2014-03-29-10-25-14&catid=42:ergasiakes-sxeseis&Itemid=168
 αναδημοσιευση, ασφαλιστικο, ΕΝΗΜΕΡΩΣΕΙΣ, ΙΑΤΡΟΦΑΡΜΑΚΕΥΤΙΚΗ, ΝΟΜΙΚΑ


text:
ΑΣΕΠ: Προκήρυξη για 500 προσλήψεις στον ΟΑΕΔ
 ΕΙΔΗΣΕΙΣ 🕔21/03/2019 - 16:09 | Author: Ρούσσου Ασημίνα
 ΟΑΕΔ| ΑΣΕΠ| Ο ΟΑΕΔ ανακοινώνει εκ νέου την πρόσληψη, με σύμβαση εργασίας ιδιωτικού δικαίου ορισμένου χρόνου, συνολικά 500 ατόμων τετράωρης απασχόλησης 24/μηνης διάρκειας (και όχι πέραν της 2/7/2021) για την αντιμετώπιση απρόβλεπτων και επειγουσών περιστάσεων καθαριότητας:
 Οι θέσεις αφορούν τα κτήρια του ΟΑΕΔ εντός του Νομού Αττικής και των Νομών Αιτωλ/νίας, Αργολίδας, Αρκαδίας, Άρτας, Αχαΐας, Βοιωτίας, Δράμας, Δωδεκανήσου, Έβρου, Ευβοίας, Ευρυτανίας, Ζακύνθου, Ηλείας, Ημαθίας, Ηρακλείου, Θεσπρωτίας Θεσσαλονίκης, Ιωαννίνων, Καβάλας, Καρδίτσας, Καστοριάς, Κέρκυρας, Κιλκίς, Κοζάνης, Κορινθίας, Κυκλάδων, Λακωνίας, Λάρισας, Λασιθίου, Λέσβου, Λευκάδας, Μαγνησίας, Μεσσηνίας, Ξάνθης, Πέλλας, Πιερίας, Πρεβέζης, Ρεθύμνης, Ροδόπης, Σάμου, Σερρών, Τρικάλων, Φθιώτιδας, Φλώρινας, Φωκίδας, Χαλκιδικής, Χανίων και Χίου.
 Υπενθυμίζεται ότι ο Οργανισμός είχε ακυρώσει τη διαδικασία του διαγωνισμού και τις αιτήσεις που είχαν κατατεθεί στις αρχές Φεβρουαρίου, προκειμένου να επανεκδώσει νέα προκήρυξη.
 Οι ενδιαφερόμενοι καλούνται να συμπληρώσουν και να υποβάλουν αποκλειστικά ηλεκτρονικά την αίτηση – υπεύθυνη δήλωση ΕΝΤΥΠΟ ΑΣΕΠ ΣΟΧ.6 μέσω των Ηλεκτρονικών Υπηρεσιών της Διαδικτυακής Πύλης του ΟΑΕΔ (www.oaed.gr).
 Η προθεσμία υποβολής των αιτήσεων είναι 10 ημέρες (υπολογιζόμενες ημερολογιακά) και αρχίζει από την επόμενη ημέρα της τελευταίας δημοσίευσης της παρούσας σε δύο ημερήσιες ή εβδομαδιαίες τοπικές εφημερίδες ή της ανάρτησής της στο κατάστημα της υπηρεσίας μας, στα καταστήματα αυτής, όπου προκηρύσσονται οι ανωτέρω θέσεις καθώς και στο χώρο των ανακοινώσεων των δημοτικών καταστημάτων των δήμων, στους οποίους αυτά εδρεύουν, εφόσον η ανάρτηση είναι τυχόν μεταγενέστερη της δημοσίευσης στις εφημερίδες.
 ΟΑΕΔ – Παιδικές κατασκηνώσεις: Ξεκινούν οι αιτήσεις -Δικαιούχοι και δικαιολογητικά
 ΟΑΕΔ -Επίδομα ανεργίας: Διάρκεια και ποσό επιδότησης
 Κτηματολόγιο: Παράταση ως το καλοκαίρι του 2020 λόγω δηλώσεων με ραντεβού
 Πανελλήνιες 2020: Δικαιολογητικά για την εγγραφή ατόμων που πάσχουν από σοβαρές παθήσεις
 News Tag: ΑΙΤΗΣΕΙΣΑΣΕΠΟΑΕΔΟΑΕΔ ΘΕΣΕΙΣ ΕΡΓΑΣΙΑΣΟΑΕΔ ΠΡΟΣΛΗΨΕΙΣΠΡΟΓΡΑΜΜΑ ΟΑΕΔΠΡΟΓΡΑΜΜΑΤΑ ΟΑΕΔΠΡΟΓΡΑΜΜΑΤΑ ΟΑΕΔ ΓΙΑ ΑΝΕΡΓΟΥΣΠΡΟΚΗΡΥΞΕΙΣ ΑΣΕΠΠΡΟΚΗΡΥΞΗ ΑΣΕΠ


text:
Κωνσταντίνος Βέρρος
 Σκέψεις, απόψεις, συμβουλές
 Δευτέρα, 16 Οκτωβρίου 2017
 Διευκρινίσεις σχετικά με τα απαραίτητα προσόντα για την πρόσληψη 305 Εργασιακών Συμβούλων από τον ΟΑΕΔ
 Πρόσφατα διέρρευσαν στον Τύπο και στα μέσα κοινωνικής δικτύωσης, πληροφορίες σχετικά με τα απαραίτητα ακαδημαϊκά προσόντα για την πρόσληψη 305 Εργασιακών Συμβούλων Πανεπιστημιακής Εκπαίδευσης (ΠΕ) από τον Οργανισμό Απασχόλησης Εργατικού Δυναμικού, οι οποίες δίνουν στρεβλή εικόνα για τα τυπικά προσόντα που θα πρέπει να έχουν οι υποψήφιοι για την κάλυψη των θέσεων αυτών.
 Η προκήρυξη, που βρίσκεται στο στάδιο δημοσίευσης σε ΦΕΚ, εξαρχής συντάχθηκε και προβλέπει ότι για την κάλυψη 221 θέσεων Εργασιακών Συμβούλων Ανέργων, οι υποψήφιοι πρέπει να κατέχουν οποιοδήποτε πτυχίο ή δίπλωμα ΑΕΙ ή δίπλωμα ανοιχτού Πανεπιστημίου και τα ακόλουθα απαραίτητα προσόντα:
 Μεταπτυχιακό τίτλο σπουδών ετήσιας τουλάχιστον διάρκειας στην Επαγγελματική Συμβουλευτική και Προσανατολισμό ή Συμβουλευτική και Επαγγελματικό Προσανατολισμό ή Συμβουλευτική Ψυχολογία ή Κοινωνική Ψυχολογία ή Εφαρμοσμένη Ψυχολογία ή Κοινωνικό Αποκλεισμό μειονεκτουσών ομάδων ή Κοινωνική Εργασία ή Κοινωνική Πολιτική ή Κοινωνιολογία
 Ή Εμπειρία τουλάχιστον δύο ετών στη Συμβουλευτική και στον Επαγγελματικό Προσανατολισμό - Επαναπροσανατολισμό ανέργων ή ευπαθών ομάδων ή/και στη Συμβουλευτική Αναζήτηση Εργασίας ανέργων, σε ατομικό ή ομαδικό επίπεδο ή και στη διερεύνηση του προφίλ και στη διάγνωση των αναγκών ανέργων για την ένταξή ή επανένταξή τους στην αγορά εργασίας.
 Για την κάλυψη 84 θέσεων Εργασιακών Συμβούλων Εργοδοτών οι υποψήφιοι θα πρέπει να κατέχουν έναν από τα ακόλουθα πτυχία ή διπλώματα: Οικονομικής και Περιφερειακής Ανάπτυξης, Βιομηχανικής Διοίκησης και Τεχνολογίας, Δημόσιας Διοίκησης με κατεύθυνση Δημόσιας Οικονομικής, Διεθνών Ευρωπαϊκών Οικονομικών και Πολιτικών Σπουδών, Διεθνών και Ευρωπαϊκών Οικονομικών Σπουδών, Διεθνών και Ευρωπαϊκών Σπουδών με κατεύθυνση Διεθνών και Ευρωπαϊκών Οικονομικών Σπουδών, Διεθνών Οικονομικών Σχέσεων και Ανάπτυξης, Διοίκησης Επιχειρήσεων, Διοίκησης Επιχειρήσεων και Οργανισμών, Διοίκηση Επιχειρήσεων Αγροτικών Προϊόντων και Τροφίμων, Επιχειρησιακής Έρευνας και Στρατηγικής Πωλήσεων, Λογιστικής και Χρηματοοικονομικής, Λογιστικής Χρηματοοικονομικής και Ποσοτικής Ανάλυσης, Μάρκετινγκ και Επικοινωνία, Μάρκετινγκ και Διοίκηση Λειτουργιών, Μάρκετινγκ Αγροτικών Προϊόντων, Ναυτιλιακών Σπουδών, Ναυτιλίας και Επιχειρηματικών Υπηρεσιών, Οικονομικής Επιστήμης, Οικονομικής και Περιφερειακής Ανάπτυξης, Οικονομικών Επιστημών, Οικονομικής και Διοίκησης Τουρισμού, Οργάνωσης και Διαχείρισης Αγροτικών Εκμεταλλεύσεων, Οργάνωσης και Διοίκησης Επιχειρήσεων, Οργάνωσης και Διαχείρισης Αθλητισμού, Περιφερειακής και Οικονομικής Ανάπτυξης, Στατιστικής, Στατιστικής και Αναλογιστικής Επιστήμης , Στατιστικής και Ασφαλιστικής Επιστήμης, Στατιστικής και Αναλογιστικών Χρηματοοικονομικών Μαθηματικών, Μαθηματικών Εισαγωγική Κατεύθυνση Στατιστικής και Αναλογιστικών- Χρηματοοικονομικών Μαθηματικών, Μαθηματικών Εισαγωγική Κατεύθυνση Στατιστικής και Αναλογιστικών Χρηματοοικονομικών Μαθηματικών, Τεχνολογίας και Συστημάτων Παραγωγής και Χρηματοοικονομική και Τραπεζική Διοικητική.
 Επιπλέον απαραίτητα προσόντα για την κάλυψη των θέσεων Συμβούλων Εργοδοτών είναι: Μεταπτυχιακός τίτλος σπουδών ετήσιας τουλάχιστον διάρκειας στην Οικονομική Επιστήμη ή Διοίκηση Επιχειρήσεων ή Επιχειρηματική Συμβουλή στην αγροτική ανάπτυξη ή Μάνατζμεντ ή Μάρκετινγκ ή Διοίκηση Ανθρώπινων Πόρων/Ανθρώπινου Δυναμικού ή Λογιστική και Χρηματοοικονομική ή Λογιστική και Ελεγκτική ή Οργάνωση και Διοίκηση Δημόσιων Υπηρεσιών ή Λογιστική και έλεγχο Δημόσιων Οργανισμών και Επιχειρήσεων.
 Η προκήρυξη, που θα περιγράφει αναλυτικά τα αντικείμενα των θέσεων, τον πίνακα κατάταξης αλλά και τα απαραίτητα προσόντα ακαδημαϊκά και κοινωνικά, θα δημοσιευτεί στην Εφημερίδα της Κυβέρνησης στο άμεσο προσεχές διάστημα.
 Πηγή e-forologia.gr
 Αναρτήθηκε από K_Verros στις 6:25 μ.μ.
 Ετικέτες ΕΡΓΑΣΙΑ, ΕΡΓΑΣΙΑΚΟΙ ΣΥΜΒΟΥΛΟΙ, ΟΑΕΔ, ΠΡΟΚΗΡΥΞΗ, ΠΡΟΣΟΝΤΑ
 ΟΑΕΔ: Τελειώνει το επίδομα ανεργίας; Δείτε τα «μπόνους» επιδόματα που δικαιούστε!
 Η ενίσχυση των ανέργων από τον


text:
ΟΑΕΔ δεν εξαντλείται στο τακτικό επίδομα ανεργίας από τον οργανισμό. Ο ΟΑΕΔ δίνει τρία σε όσους τελειώνει το 12μηνο και σταματούν να λαμβάνουν την τακτική επιδότηση. Tα επιδόματα αυτά που δίνει ο ΟΑΕΔ εφόσον πληρούν τα κριτήρια είναι το επίδομα λήξης, το επίδομα μακροχρόνια ανέργων και ειδικό τριμηνιαίο βοήθημα.
 Τριμηνιαίο Επίδομα
 Ειδικό βοήθημα, δικαιούνται οι ασφαλισμένοι, εφόσον δεν συγκεντρώνουν προϋποθέσεις τακτικής επιδότησης, παραμένουν άνεργοι επί τρεις μήνες, έχουν πραγματοποιήσει στην ασφάλιση ανεργίας εξήντα (60) τουλάχιστον ημέρες εργασίας στο έτος που προηγείται της έναρξης του τριμήνου και δεν υπάγονται στις κατηγορίες του άρθρου 22 του Ν. 1836/89 (οικοδόμοι, λατόμοι, ασβεστοποιοί, μουσικοί, τραγουδιστές κ.λ.π). Ο ασφαλισμένος μπορεί να λάβει το ειδικό βοήθημα μέχρι και τρεις φορές μέσα στο αυτό ημερολογιακό έτος. Στην περίπτωση που συγκεντρώνει τις προϋποθέσεις για την καταβολή του ειδικού βοηθήματος περισσότερες από μια φορά στο αυτό ημερολογιακό έτος, δεν απαιτείται η προϋπόθεση των εξήντα ημερομισθίων που απαιτείται μόνο για την πρώτη καταβολή του βοηθήματος.
 Επίσης ο ασφαλισμένος πρέπει να έχει τεθεί, σε όλο το καθοριζόμενο σ’ αυτές χρονικό διάστημα, στη διάθεση της αρμόδιας Υπηρεσίας Απασχόλησης του ΟΑΕΔ.
 Για την καταβολή του ειδικού βοηθήματος απαιτείται επιπλέον το ετήσιο καθαρό οικογενειακό εισόδημα του ασφαλισμένου να μην υπερβαίνει ένα συγκεκριμένο ποσό, (για το έτος 2015 το ποσό αυτό ανέρχεται στα 10.564.93 €) όπως αυτό αποδεικνύεται από έγγραφο της οικείας οικονομικής εφορίας. Το ποσό αυτό αυξάνεται κατά 293,47 € κάθε ημερολογιακό έτος.
 ΥΨΟΣ ΒΟΗΘΗΜΑΤΟΣ
 Το ύψος του βοηθήματος είναι ίσο προς 15 βασικά επιδόματα ανεργίας.
 1) Πρόσφατο Εκκαθαριστικό Εφορίας ή αντίγραφο φορολογικής δήλωσης .
 2) Δελτίο ανεργίας σε ισχύ.
 3) ΙΒΑΝ λογ/σμού ΕΤΕ στον οποίο ο ενδιαφερόμενος πρέπει να εμφανίζεται ως πρώτος δικαιούχος.
 Ειδικό Βοήθημα μετά τη Λήξη της Τακτικής Επιδότησης Ανεργίας
 Ειδικό βοήθημα δικαιούνται οι ασφαλισμένοι που παραμένουν άνεργοι κατά την ημερομηνία καταβολής του βοηθήματος, εφόσον παρέμειναν άνεργοι επί ένα μήνα μετά την λήξη της τακτικής επιδότησης ανεργίας και δεν υπάγονται στις κατηγορίες του άρθρου 22 του Ν. 1836/89 (οικοδόμοι, λατόμοι, ασβεστοποιοί, μουσικοί, τραγουδιστές κλπ).
 Προϋποθέσεις
 Για την καταβολή του ειδικού βοηθήματος οι ασφαλισμένοι απαιτείται:
 να παραμένουν άνεργοι επί ένα μήνα μετά την λήξη της τακτικής επιδότησης ανεργίας
 το ετήσιο καθαρό οικογενειακό εισόδημα να μην υπερβαίνει ένα συγκεκριμένο ποσό, (για το έτος 2016 το ποσό αυτό ανέρχεται στα 10.858,4 €) όπως αυτό αποδεικνύεται από έγγραφο της οικείας οικονομικής εφορίας. Το ποσό αυτό αυξάνεται κατά 293,47 € κάθε ημερολογιακό έτος να μην υπάγονται στις κατηγορίες του άρθρου 22 του Ν. 1836/89 (οικοδόμοι, λατόμοι, ασβεστοποιοί, μουσικοί, τραγουδιστές κλπ).
 Οι δικαιούχοι του επιδόματος μακροχρονίως ανέργων δεν μπορούν να λάβουν το ειδικό βοήθημα μετά τη λήξη της τακτικής επιδότησης.
 Διαδικασία Υποβολής Αίτησης – Παραλαβή Απόφασης
 Το ειδικό βοήθημα καταβάλλεται με απόφαση του Δ/ντη της αρμόδιας Υπηρεσίας παροχών του ΟΑΕΔ ύστερα από αίτηση του ενδιαφερόμενου, η οποία υποβάλλεται ή ηλεκτρονικά, μέσω του e-services ή μέσω των ΚΕΠ μέσα σε δύο μήνες από την λήξη του συγκεκριμένου χρονικού διαστήματος
 Η παραλαβή της απόφασης γίνεται, είτε μέσω του ατομικού σας λογαριασμού στο e-services του ΟΑΕΔ, είτε από το ΚΠΑ 2 ΟΑΕΔ όπου υποβλήθηκε το αίτημά σας.
 1) Πρόσφατο Εκκαθαριστικό


text:
Εφορίας ή αντίγραφο φορολογικής δήλωσης.
 Ύψος Βοηθήματος
 Το ύψος του βοηθήματος είναι ίσο προς 13 ημερήσια επιδόματα ανεργίας.
 Επίδομα Μακροχρονίως Ανέργων
 Δικαιούχοι του επιδόματος μακροχρονίως ανέργων είναι Έλληνες υπήκοοι και οι υπήκοοι κρατών μελών της Ευρωπαϊκής Ένωσης που είναι ασφαλισμένοι κατά της ανεργίας.
 1) Ηλικία από 20 μέχρι 66 ετών.
 Ως ημερομηνία αφετηρίας για τη συμπλήρωση του 20ου και 66ου έτους, λογίζεται η ημερομηνία γέννησης του δικαιούχου. Κρίσιμος χρόνος συνδρομής της προϋπόθεσης των ορίων ηλικίας είναι ο χρόνος υποβολής της αίτησης.
 2) Εξάντληση 12μηνης τακτικής επιδότησης ανεργίας.
 Δικαιούχοι είναι και όσοι έχουν εξαντλήσει 12μηνη επιδότηση ακόμη και αν την έλαβαν τμηματικά (δηλ. με αναστολές και συνεχίσεις), και υποβάλλουν την αίτηση εντός αποσβεστικής προθεσμίας δυο (2) μηνών, από τη λήξη της 12μηνης τακτικής επιδότησης.
 Οι τακτικά επιδοτούμενοι λόγω συνέχισης με βάση το άρθρο 20 του ν.δ. 2961/54, που κατά τη λήξη του υπολοίπου της 12μηνης επιδότησης δεν έχουν συμπληρώσει χρόνο παραμονής αδιαλείπτως επί 12μηνο στα μητρώα ανέργων του ΟΑΕΔ, δύνανται να υποβάλλουν τη σχετική με το επίδομα μακροχρονίως ανέργων αίτηση, μέσα σε αποσβεστική προθεσμία δύο (2) μηνών από τη συμπλήρωση της αδιάλειπτης 12μηνης παραμονής.
 ΠΡΟΣΟΧΗ: δεν είναι δικαιούχοι οι άνεργοι των οποίων η εγκριτική απόφαση χορήγησης τακτικής επιδότησης ανεργίας είναι μικρότερη των δώδεκα μηνών .
 3) Να έχουν συμπληρώσει κατά την ημερομηνία υποβολής της σχετικής αίτησης, χρόνο ανεργίας αδιαλείπτως επί δωδεκάμηνο, παραμένουν εγγεγραμμένοι στα μητρώα ανέργων του ΟΑΕΔ.
 4)Το ετήσιο οικογενειακό εισόδημα να μην υπερβαίνει τα 10.000 ΕΥΡΩ.
 Οι ενδιαφερόμενοι υποβάλλουν, εντός αποσβεστικής προθεσίας δυο (2) μηνών από τη λήξη της τακτικής επιδότησης ανεργίας, τις αιτήσεις και τα απαραίτητα δικαιολογητικά με τους εξής τρόπους:
 αυτοπροσώπως στις αρμόδιες Υπηρεσίες του ΟΑΕΔ του τόπου κατοικίας τους ή της τελευταίας απασχόλησής τους
 ηλεκτρονικά, μέσω του e-services.
 μέσω των ΚΕΠ
 1) Αίτηση του δικαιούχου προς την Υπηρεσία ΟΑΕΔ του τόπου διαμονής του ή της τελευταίας επιδότησης αυτού.
 2) Επικυρωμένο αντίγραφο του εκκαθαριστικού σημειώματος φόρου εισοδήματος του προηγούμενου της άσκησης οικονομικού έτους, από οποιαδήποτε διοικητική αρχή ή ΚΕΠ, ή απλή φωτοτυπία του ως άνω εκκαθαριστικού σημειώματος, που συνοδεύεται από την υπεύθυνη δήλωση του άρθρου 8 του ν. 1589/1986, στην οποία ο ενδιαφερόμενος βεβαιώνει την ακρίβεια των δηλούμενων σε αυτό στοιχείων ή εκτύπωση του προαναφερθέντος εκκαθαριστικού σημειώματος που χορηγείται μέσω του συστήματος TAXISNET, χωρίς περαιτέρω διατυπώσεις ή διαδικασία επικύρωσής του.
 3) Υπεύθυνη Δήλωση του δικαιούχου , η οποία είναι συνημμένη στη σχετική αίτηση, όπου βεβαιώνονται τα παρακάτω:
 ότι έλαβε γνώση των χρονικών διαστημάτων της υποχρεωτικής του εμφάνισης στον ΟΑΕΔ.
 ότι αναλαμβάνει την υποχρέωση να ενημερώσει την αρμόδια Υπηρεσία για τους λόγους απώλειας της ιδιότητας του ανέργου εντός οκτώ (8) εργάσιμων ημερών και οπωσδήποτε πριν από τη λήξη του μήνα επιδότησης.
 ότι έλαβε γνώση ότι μετά την άρση του λόγου αναστολής και για να συνεχιστεί η επιδότησή του, οφείλει να παρουσιαστεί στην αρμόδια Υπηρεσία του Οργανισμού το αργότερο μέσα σε εξήντα (60) ημέρες από την ημερομηνία άρσης του λόγου αναστολής.
 ότι υποχρεούται να ανταποκριθεί σε οποιαδήποτε κλήση της αρμόδιας Υπηρεσίας για αυτοπρόσωπη εμφάνισή του εντός της προθεσμίας που θα του ορίζει.
 ότι υποχρεούται σε περίπτωση αλλαγής του τόπου


text:
κατοικίας ή διαμονής του, να το δηλώσει στην αρμόδια Υπηρεσία.
 ότι όσα δικαιολογητικά καταθέτει σε φωτοαντίγραφα είναι ακριβή φωτοαντίγραφα από τα πρωτότυπα.
 4) Παραστατικό ταυτοπροσωπίας σε ισχύ (δελτίο αστυνομικής ταυτότητας, διαβατήριο κ.λ.π.)
 5) Πρόσφατο πιστοποιητικό οικογενειακής κατάστασης για τους έχοντες ανήλικα τέκνα.
 6) Επίσημο έγγραφο από το οποίο θα προκύπτει ο ΑΜΚΑ.
 Διάρκεια / Ποσό Επιδότησης
 Το ύψος του επιδόματος καθορίζεται στο ποσό των 200 ΕΥΡΩ και χορηγείται προσωπικά στον ίδιο το δικαιούχο για όσο χρονικό διάστημα είναι άνεργος και σε καμία περίπτωση πέρα από 12 μήνες.
 Το επίδομα αυτό δεν επιδέχεται προσαυξήσεις, είναι προσωποπαγές και δεν μεταβιβάζεται.
 Υποχρεωτική Παρουσία κατά τη διάρκεια της επιδότησης
 Ο επιδοτούμενος άνεργος μετά την υποβολή της αίτησης για επιδότηση είναι υποχρεωμένος:
 να εμφανιστεί, για πρώτη φορά, τον τρίτο μήνα από την ημερομηνία υποβολής της αίτησης, αυτοπροσώπως και αποκλειστικά στην Υπηρεσία στην οποία κατέθεσε την αίτησή του, στο χρονικό διάστημα που υπάρχει τυπωμένο σε αυτή, χωρίς να απαιτείται άλλη ενημέρωση από την Υπηρεσία του ΟΑΕΔ να εμφανίζεται, μετά την πρώτη φορά, αυτοπροσώπως σε οποιαδήποτε Υπηρεσία του ΟΑΕΔ, στα χρονικά διαστήματα δήλωσης παρουσίας του, όπως αυτά αναγράφονται αναλυτικά στην «Απόφαση Υπαγωγής στην Επιδότηση» που έχει παραλάβει από την αρμόδια Υπηρεσία του ΟΑΕΔ να δηλώνει την παρουσία του μόνο τον τρίτο μήνα κάθε τριμήνου επιδότησης.
 Η δήλωση παρουσίας για τους επιδοτούμενους άνεργους πραγματοποιείται ΑΠΟΚΛΕΙΣΤΙΚΑ στις Υπηρεσίες του ΟΑΕΔ στα αρμόδια Τμήματα Ασφάλισης και σε καμία περίπτωση μέσω των ηλεκτρονικών υπηρεσιών του ΟΑΕΔ ή των Κέντρων Εξυπηρέτησης Πολιτών (ΚΕΠ).
 Πηγή: newsbomb.gr
 Αναρτήθηκε από K_Verros στις 11:19 π.μ.
 Ετικέτες ΑΝΕΡΓΙΑ, ΕΠΙΔΟΜΑ, ΟΑΕΔ, ΤΡΙΜΗΝΙΑΙΟ
 ΟΑΕΔ – Κοινωφελής εργασία: Έρχονται 7.685 προσλήψεις σε 34 δήμους
 Θέμα ημερών είναι η έκδοση της νέας προκήρυξης που αφορά την υλοποίηση προγράμματος κοινωφελούς εργασίας για 7.685 μακροχρόνια ανέργους σε 34 δήμους της χώρας. Οι άνεργοι – ωφελούμενοι του προγράμματα θα εργαστούν σε διάφορες υπηρεσίες των ΟΤΑ για διάστημα οκτώ μηνών με καθεστώς πλήρους απασχόλησης.
 Αντικείμενο της Δράσης είναι η δημιουργία θέσεων πλήρους απασχόλησης μέσω της τοποθέτησης προσωπικού σε Δήμους – Θύλακες Υψηλής Ανεργίας.
 Μετά την έκδοση της σχετικής προκήρυξης θα ακολουθήσει άμεσα η διαδικασία υποβολής των αιτήσεων από τους ενδιαφερόμενους.
 Στόχος του προγράμματος είναι η άμεση αντιμετώπιση της ανεργίας πληθυσμιακών ομάδων που πλήττονται εξαιτίας της οικονομικής κρίσης και της μακράς ύφεσης ειδικά σε περιοχές με υψηλά ποσοστά ανεργία και αφετέρου η αναβάθμιση των προσόντων των συμμετεχόντων, ώστε να διευκολυνθούν στην επανένταξή τους στην αγορά εργασίας. Προκειμένου να επιτευχθεί ο στόχος της διευκόλυνσης της επανένταξης των ανέργων στην αγορά εργασίας προβλέπονται δράσεις ενεργοποίησης των ωφελουμένων, όπως συμβουλευτική, κατάρτιση κ.λπ.
 Αναφορικά με τη συμβουλευτική, στα ΚΠΑ2 του ΟΑΕΔ θα προσφέρονται δύο υποχρεωτικές συνεδρίες στους ωφελουμένους, κατά την είσοδο και την έξοδό τους στην πράξη χωρίς κόστος, με όρους που θα εξειδικεύονται στην προκήρυξη του ΟΑΕΔ.
 Ανάμεσα στις ειδικότητες που θα ζητούνται από τους δήμους για την πρόσληψη των ανέργων είναι: Κοινωνικοί φροντιστές, φωτογράφοι, γεωπόνοι, μηχανικοί περιβάλλοντος, κτηνίατροι, βιβλιοθηκονόμοι, οικοδόμοι, μηχανολόγοι μηχανικοί, δημοσιογράφοι, βρεφοκόμοι, τοπογράφοι, τραπεζοκόμοι, χειριστές Η/Υ, ψυκτικοί, λογοθεραπευτές, ελαιοχρωματιστές, νηπιαγωγοί, γενικών καθηκόντων, οικονομικού, δασολόγοι, δάσκαλοι, θεατρολόγοι, βοηθοί βρεφονηπιοκόμων, νοσηλευτές, οδηγοί, μάγειρες, ξεναγοί, κ.α
 Προϋποθέσεις συμμετοχής των


text:
ανέργων
 Οι ωφελούμενοι απαιτείται να είναι εγγεγραμμένοι άνεργοι στα μητρώα ανέργων του ΟΑΕΔ και πρέπει να ανήκουν σε μία τουλάχιστον από τις παρακάτω κατηγορίες:
 Εγγεγραμμένοι άνεργοι στα μητρώα ανέργων του ΟΑΕΔ, μέλη οικογενειών στις οποίες δεν εργάζεται κανείς και οι σύζυγοι αυτών είναι εγγεγραμμένοι άνεργοι στα μητρώα ανέργων του ΟΑΕΔ
 Εγγεγραμμένοι άνεργοι στα μητρώα ανέργων του ΟΑΕΔ, μέλη μονογονεϊκών οικογενειών στις οποίες δεν εργάζεται κανείς
 Εγγεγραμμένοι μακροχρόνια άνεργοι στα μητρώα ανέργων του ΟΑΕΔ
 Άνεργοι πτυχιούχοι ΑΕΙ πανεπιστημιακού και τεχνολογικού τομέα, εγγεγραμμένοι στα μητρώα ανέργων πτυχιούχων του ΟΑΕΔ
 Εγγεγραμμένοι άνεργοι στα μητρώα ανέργων του ΟΑΕΔ άνω των 29 ετών
 Εγγεγραμμένοι στα μητρώα ανέργων ΑμεΑ του ΟΑΕΔ. Υπενθυμίζουμε ότι ποσοστό 15% των θέσεων θα καλυφθεί από ΑμεΑ, βάσει της νέας νομοθεσίας.
 Ιδιότητα δικαιούχου του «Κοινωνικού Εισοδήματος Αλληλεγγύης» (ΚΕΑ).
 Κατανομή θέσεων ανά δήμο
 Αγίας Βαρβάρας 105
 Αιγάλεω 234
 Αλεξάνδρειας 86
 Αχαρνών 439
 Βέροιας 173
 Γρεβενών 77
 Δέλτα 103
 Δράμας 195
 Ήλιδας 114
 Θεσσαλονίκης 1083
 Ιλίου 288
 Καρδίτσας 259
 Καστοριάς 129
 Κιλκίς 155
 Κοζάνης 264
 Κύμης – Αλιβερίου 66
 Λαγκαδά 141
 Λαυρεωτικής 52
 Λαμιέων 247
 Λεβαδέων 101
 Μεγάρων 110
 Νάουσας 66
 Ναυπακτίας 92
 Νέαπολης Συκεών 347
 Νίκαιας – Ρέντη 450
 Ξάνθης 337
 Ορεστιάδας 44
 Πατρέων 1058
 Πετρούπολης 143
 Πρέβεζας 86
 Πύργου 211
 Τρικκαίων 263
 Φλώρινας 98
 Χαλκηδόνας 69
 Αναρτήθηκε από K_Verros στις 11:09 π.μ.
 Ετικέτες ΑΠΑΣΧΟΛΗΣΗ, ΔΗΜΟΙ, ΚΟΙΝΩΦΕΛΗΣ ΕΡΓΑΣΙΑ, ΟΑΕΔ, ΠΡΟΓΡΑΜΜΑ
 Παρασκευή, 13 Οκτωβρίου 2017
 Από 1 Ιανουαρίου 2018 η επιστροφή αναδρομικών σε συνταξιούχους
 Για τις επιστροφές αναδρομικών από τον κλάδο υγείας, αλλά και την εκκαθάριση των εκκρεμών συντάξεων, κύριων και επικουρικών, αναφέρθηκε μεταξύ άλλων η γενική γραμματέας Κοινωνικών Ασφαλίσεων, κα. Στέλλα Βρακά μιλώντας σε ραδιοφωνικό σταθμό.
 Σχετικά με την εμβόλιμη πληρωμή των νέων κύριων συντάξεων που καταβλήθηκαν στις 10/11/2017 από τον ΕΦΚΑ ανέφερε ότι «έγινε μια εμβόλιμη διαδικασία πληρωμής νέων συντάξεων και είναι κάτι το οποίο εξετάζουμε να αποκτήσει ένα σταθερό χαρακτήρα».
 Σε ερώτηση σχετικά με την εκκαθάριση των εκκρεμών συντάξεων η κα. Βρακά απάντησε ότι «γίνεται μια μεγάλη προσπάθεια στον ΕΦΚΑ να εκκαθαριστούν όλες οι εκκρεμείς αιτήσεις συνταξιοδότησης . Έγινε επίσης μεγάλη προσπάθεια εκκαθάρισης του Μητρώου εκκρεμών αιτήσεων συνταξιοδότησης, όσον αφορά τις κύριες συντάξεις». Για τις επικουρικές συνέχισε ότι γίνεται εξίσου προσπάθεια στο νέο φορέα, το ΕΤΕΑΕΠ, να γίνει η ακριβής καταγραφή.
 Όσον αφορά την επιστροφή αναδρομικών (σε συνταξιούχους) από τον κλάδο υγείας η κα. Βρακά τόνισε ότι «απλά θα επαναλάβω τις δεσμεύσεις που έχουν αναλάβει τόσο η Υπουργός, όσο και ο Υφυπουργός Εργασίας . Ήδη σχεδιάζεται από 1 Ιανουαρίου του 2018 το πλάνο επιστροφής των χρημάτων αυτών. Δεν χρειάζεται καμία αίτηση. Η πολιτική ηγεσία του Υπουργείου Εργασίας έχει δεσμευτεί εγγράφως ότι αναγνώρισε αυτή την αδικία και δεσμεύτηκε ότι θα επιστραφεί».
 «Δεν χρειάζεται καμία νομική ενέργεια, δεν τίθεται ζήτημα παραγραφής, διότι η πολιτεία έχει αναγνωρίσει ότι τα χρήματα αυτά πρέπει να επιστραφούν», υπογράμμισε η κα. Βρακά.
 Πηγή: e-forologia.gr
 Αναρτήθηκε από K_Verros στις 6:18 μ.μ.
 Ετικέτες ΑΝΑΔΡΟΜΙΚΑ, ΕΠΙΣΤΡΟΦΗ, ΣΥΝΤΑΞΕΙΣ
 Πέμπτη, 12 Οκτωβρίου 2017
 Υπογράφηκε η Κ.Υ.Α. για τη λοταρία αποδείξεων
 Υπογράφηκε η κοινή υπουργική απόφαση, από την υφυπουργό Οικονομικών κ. Κατερίνα Παπανάτσιου για τη διενέργεια του προγράμματος δημοσίων κληρώσεων.
 Αρμόδια Διεύθυνση για τη


text:
διενέργεια των κληρώσεων ορίζεται η Διεύθυνση Ηλεκτρονικής Διακυβέρνησης της Ανεξάρτητης Αρχής Δημοσίων Εσόδων.
 Τα βασικά χαρακτηριστικά του προγράμματος δημοσίων κληρώσεων είναι τα εξής:
 Α) Η αρμόδια Υπηρεσία μέχρι τις πρώτες είκοσι ημέρες κάθε μήνα λαμβάνει τα στοιχεία των συναλλαγών που πραγματοποίησαν οι φορολογούμενοι τον προηγούμενο μήνα. Στο τέλος του μήνα πραγματοποιούνται κληρώσεις που διεξάγονται με ηλεκτρονικό τρόπο.
 Β) Το πλήθος των λαχνών προσδιορίζεται με τέτοιο τρόπο έτσι ώστε από τη μία να λαμβάνονται υπόψη όλες οι συναλλαγές, από την άλλη πλευρά να δίνονται κίνητρα για συναλλαγές που θεωρούνται μικρής αξίας.
 Γ) Οι κληρώσεις θα είναι μηνιαίες και σε κάθε κλήρωση αναδεικνύονται χίλιοι (1.000) τυχεροί νικητές που κερδίζουν από €1.000,00. Στο πρόγραμμα δημοσίων κληρώσεων έχουν δικαίωμα συμμετοχής τα φυσικά πρόσωπα που διαθέτουν Α.Φ.Μ. και έχουν ηλικία άνω των 18 ετών.
 Δ) Τα έπαθλα είναι αφορολόγητα, δεν αποτελούν εισόδημα, δεν υπόκεινται σε καμιά κράτηση υπέρ του Δημοσίου ή τρίτου ενώ είναι και ακατάσχετα.
 Ε) Τα χρηματικά έπαθλα πιστώνονται σε τραπεζικό λογαριασμό που θα δηλώσει ο φορολογούμενος.
 Αναρτήθηκε από K_Verros στις 1:46 μ.μ.
 Ετικέτες ΑΠΟΔΕΙΞΕΙΣ, ΛΟΤΑΡΙΑ, ΥΠΟΥΡΓΕΙΟ ΟΙΚΟΝΟΜΙΚΩΝ
 ΟΑΕΔ: Καταβολή επιδόματος σε εργαζόμενους φοιτητές-μαθητές για συμμετοχή σε εξετάσεις
 Την καταβολή αποδοχών στους μαθητές – σπουδαστές – φοιτητές που απέχουν από την εργασία τους για συμμετοχή τους στις γραπτές εξετάσεις της σχολής που φοιτούν, προσφέρει ο ΟΑΕΔ.
 Δικαιούχοι
 Οι ενήλικες εργαζόμενοι μαθητές – σπουδαστές – φοιτητές που είναι ασφαλισμένοι στο ΙΚΑ-ΕΤΑΜ και εργάζονται στον ΙΔΙΩΤΙΚΟ ΤΟΜΕΑ δικαιούνται πλην της κανονικής τους άδειας επιπλέον άδεια τριάντα (30) εργάσιμων ημερών τον χρόνο άνευ αποδοχών άρα και άνευ ενσήμων, για να συμμετάσχουν στις γραπτές εξετάσεις της σχολής που φοιτούν.
 Επίσης οι σπουδαστές των ΙΕΚ που εποπτεύονται από το Δημόσιο δικαιούνται την άδεια των τριάντα (30) ημερών άνευ αποδοχών, καθώς και οι προπτυχιακοί φοιτητές του Ανοικτού Πανεπιστημίου (ανεξαρτήτου ηλικίας) μόνον για τα προβλεπόμενα έτη σπουδών.
 Οι άνω των 28 ετών φοιτητές πρέπει να φέρουν βεβαίωση από τη σχολή τους που να αναφέρει την ημερομηνία της πρώτης τους εγγραφής. Στην περίπτωση αυτή δικαιούνται την άδεια των 30 ημερών άνευ αποδοχών αλλά για τα προβλεπόμενα έτη σπουδών της κάθε σχολής συν δύο (2) επιπλέον, δηλαδή σύνολο έξι (6) έτη ή επτά (7) αν πρόκειται για Πολυτεχνικές ή Ιατρικές σχολές.
 Οι μεταπτυχιακοί φοιτητές που εργάζονται στην Ελλάδα και παρακολουθούν μεταπτυχιακό πρόγραμμα (τόσο στον Ελλαδικό χώρο είτε στην Αλλοδαπή) για σπουδές έως δύο (2) έτη, δικαιούνται ανά έτος δέκα (10) ημέρες φοιτητική άδεια άνευ αποδοχών.
 Δικαιούνται επίσης, άδεια τριάντα (30) ημερών, όσοι συμμετέχουν σε εξετάσεις για την απόκτηση δεύτερου πτυχίου και εργάζονται στον Ιδιωτικό Τομέα.
 Δεν υπάρχει όριο προϋπηρεσίας για την χορήγηση της φοιτητικής αδείας.
 Για να εισπράξουν οι μαθητές – σπουδαστές – φοιτητές την επιδότηση πρέπει να υποβάλουν τα δικαιολογητικά το αργότερο μέχρι της 31η Μαρτίου του επομένου έτους από αυτό στη διάρκεια του οποίου έκαναν χρήση της φοιτητικής άδειας, στην Υπηρεσία του ΚΠΑ2 ΟΑΕΔ της περιοχής όπου ανήκει η επιχείρηση ή το υποκατάστημα της επιχείρησης που εργάζονται.
 Φωτοτυπία Δελτίου Αστυνομικής Ταυτότητας ή Φωτοτυπία Δελτίου Ταυτότητας Ομογενούς (και από τις δύο όψεις), για τους ́Ελληνες και του Ομογενείς σπουδαστές αντίστοιχα
 Φωτοτυπία


text:
Διαβατηρίου και άδειας διαμονής για τους Αλλοδαπούς σπουδαστές
 Λογαριασμό Εθνικής Τραπέζης (φωτοτυπία της σελίδας στην οποία αναγράφεται το ΙΒΑΝ)
 Πρωτότυπα δικαιολογητικά που ζητούνται είναι τα εξής :
 Βεβαίωση (σε λογότυπο της εταιρείας) υπογεγραμμένη και σφραγισμένη από τον εργοδότη όπου υποχρεωτικά θα αναφέρει τις ημέρες άδειας άνευ αποδοχών που χορήγησε για την συμμετοχή του σπουδαστή στις γραπτές εξετάσεις της σχολής στην οποία είναι εγγεγραμμένος, (εάν η εταιρεία έχει υποκαταστήματα και εργάζεται σε ένα από αυτά ο σπουδαστής, να αναφέρεται στη βεβαίωση εργοδότη σε ποιο εργάζεται ώστε να τα καταθέσει στη συγκεκριμένη Υπηρεσία ΚΠΑ 2 του ΟΑΕΔ. Επίσης, εάν η επιχείρηση λειτουργεί Σάββατο ή/και Κυριακή να αναφέρεται στην βεβαίωση εργοδότη).
 Τον ατομικό λογαριασμό ασφάλισης του σπουδαστή που αποδεικνύει ότι δεν έχουν ένσημα το διάστημα που έκαναν χρήση της αδείας αυτής (Οι ημέρες εργασίας και οι ημέρες άδειας εξετάσεων δεν πρέπει να υπερβαίνουν τις ημέρες ασφάλισης από τον εργοδότη).
 Βεβαιώσεις από τη σχολή ότι συμμετείχαν στις γραπτές εξετάσεις όπου και θα αναφέρονται οι ακριβείς ημερομηνίες των εξετάσεων. Οι βεβαιώσεις θα είναι υπογεγραμμένες και θα φέρουν τη σφραγίδα της σχολής.
 Οι ημέρες της άδειας μπορεί να είναι διακεκομμένες ή και συνεχόμενες αλλά πάντα στο διάστημα πλησίον της εξεταστικής περιόδου που αιτούνται κάθε φορά για την άδεια άνευ αποδοχών
 Ο ΟΑΕΔ δεν επιδοτεί τα ένσημα για το διάστημα χρήσης της άδειας και αμείβονται όλοι με το εκάστοτε κατώτατο ημερομίσθιο του ανειδίκευτου εργάτη το οποίο αναπροσαρμόζεται σύμφωνα με την Εθνική Συλλογική Σύμβαση Εργασίας που ισχύει κάθε φορά.
 Επισημαίνεται ότι από 14.2.2012 το νέο κατώτατο ημερομίσθιο ανέρχεται στο ποσό των 26,18 Ευρώ για άνω των 25 ετών και για κάτω των 25 ετών σε 22,82 Ευρώ)
 Πηγή: aftodioikisi.gr
 Αναρτήθηκε από K_Verros στις 11:18 π.μ.
 Ετικέτες ΕΞΕΤΑΣΕΙΣ, ΕΠΙΔΟΜΑ, ΜΑΘΗΤΕΣ, ΟΑΕΔ, ΦΟΙΤΗΤΕΣ
 Παράταση προθεσμίας υποβολής δικαιολογητικών ένταξης για δικαιούχους της Δράσης «Ενίσχυση της Αυτοαπασχόλησης Πτυχιούχων Τριτοβάθμιας Εκπαίδευσης»
 Παράταση της προθεσμίας υποβολής των απαιτούμενων δικαιολογητικών ένταξης μέχρι 20/10/17 για την κατηγορία δικαιούχων Α της Δράσης «Ενίσχυση της Αυτοαπασχόλησης Πτυχιούχων Τριτοβάθμιας Εκπαίδευσης».
 Αποφασίστηκε η παράταση της προθεσμίας υποβολής του φακέλου των επιχειρηματικών σχεδίων του συμπληρωματικού προσωρινού καταλόγου για την Κατηγορία Δικαιούχων Α' (άνεργοι) με τα απαιτούμενα δικαιολογητικά Ένταξης του Παραρτήματος IV της Αναλυτικής Πρόσκλησης έως την Παρασκευή 20 Οκτωβρίου 2017 και ώρα 17:00.
 Ο φάκελος των δικαιολογητικών θα υποβληθεί στην έδρα του εταίρου του ΕΦΕΠΑΕ, ανάλογα με την περιφέρεια υλοποίησης του επιχειρηματικού σχεδίου. Οι διευθύνσεις και οι περιφέρειες αρμοδιότητας των εταίρων του ΕΦΕΠΑΕ, αναγράφονται στο ΠΑΡΑΡΤΗΜΑ IV της Αναλυτικής Πρόσκλησης της Δράσης.
 Η ανωτέρω προθεσμία είναι οριστική και η μη τήρησή της οδηγεί στην απόρριψη του επιχειρηματικού σχεδίου.
 Αναρτήθηκε από K_Verros στις 11:05 π.μ.
 Ετικέτες ΑΥΤΟΑΠΑΣΧΟΛΗΣΗ, ΔΡΑΣΗ, ΠΑΡΑΤΑΣΗ, ΠΤΥΧΙΟΥΧΟΙ, ΤΡΙΤΟΒΑΘΜΙΑ
 K_Verros
 Διευκρινίσεις σχετικά με τα απαραίτητα προσόντα γι...
 ΟΑΕΔ: Τελειώνει το επίδομα ανεργίας; Δείτε τα «μπό...
 ΟΑΕΔ – Κοινωφελής εργασία: Έρχονται 7.685 προσλήψε...
 Από 1 Ιανουαρίου 2018 η επιστροφή αναδρομικών σε σ...
 ΟΑΕΔ: Καταβολή επιδόματος σε εργαζόμενους φοιτητές...
 Παράταση προθεσμίας υποβολής δικαιολογητικών ένταξ...
 Δάνεια έως 25.000 ευρώ από το ΕΤΕΑΝ σε μικρές επιχ...
 Ξεκινούν αύριο οι αιτήσεις για το πρόγραμμα επιχορ...
 Μέσα στον Οκτώβριο η πληρωμή της τρίτης δόσης Οικο...
 Νέα


text:
ΟΑΕΔ Εγγραφή στο σύστημα και την ιστοσελίδα με κλειδάριθμο - Click-me.gr
 Τελευταία ενημέρωση : 31 Ιούλιος 2017
 Εμφανίσεις: 8144
 ΕΓΓΡΑΦΗ ΣΤΟ ΣΥΣΤΗΜΑ ΤΟΥ ΟΑΕΔ ΜΕ ΚΛΕΙΔΑΡΙΘΜΟ
 Από Απρίλιο 2016 δεν είναι υποχρετικό να πας στον ΟΑΕΔ να πάρεις κλειδάριθμο, γιατί μπορείς να συνδέεσαι κατευθείαν στο site του ΟΑΕΔ με τους κωδικούς της εφορίας, του taxisnet.
 - Αρχικά, πρέπει να πας στον ΟΑΕΔ και να πάρεις ένα έγγραφο ταυτοποίησης ψηφιακού χρήστη υπηρεσιών του διαδικτύου, λέγεται "Απόδοση στοιχείων ταυτοποίησης στην Διαδικτυακή Πύλη" και περιέχει κλειδάριθμο (ένα 20ψήφιο κωδικό, όχι αυτόν της εφορίας, άλλον) και όνομα χρήστη και συνθηματικό.
 Αυτό είναι ένα χαρτί που κάνει ταυτοποίηση των στοιχείων σου και σου δίνει ένα λογαριασμό για την ιστοσελίδα www.oaed.gr, ώστε να μπορείς να συνδεθείς εκεί και να ανανεώσεις το δελτίο ανεργίας σου, να κάνεις αίτηση για κοινωνικό τουρισμό, κάποιο πρόγραμμα απασχόλησης, κτλ.
 Μην αγχώνεσαι, αυτό το χαρτί θα το πάρεις μια φορά μόνο, για να κάνεις εγγραφή στην ιστοσελίδα του ΟΑΕΔ!
 (Μην αργήσεις να κάνεις την εγγραφή σου στην ιστοσελίδα, γιατί θα λήξει ο κλειδάριθμος σε μερικές μέρες και θα πρέπει να ξαναπάς στον ΟΑΕΔ να βγάλεις άλλον!)
 - Μπορείς να βρεις αμέσως τη φόρμα εγγραφής στην ιστοσελίδα του ΟΑΕΔ αν πατήσεις εδώ. Αν δε δουλεύει το λινκ πήγαινε με τα εξής βήματα:
 Μετά πατάς εκεί που λέει "Για την είσοδό σας στις Ηλεκτρονικές Υπηρεσίες του ΟΑΕΔ ---πατήστε εδώ---."
 Έπειτα, πατάς το κουμπί δεξιά "Είσοδος Χρήστη στο σύστημα".
 Για να εγγραφείς στην ιστοσελίδα, πατάς "Εγγραφή στο Σύστημα".
 Βάζεις τα στοιχεία που έχει το χαρτί που σου έδωσαν από τον ΟΑΕΔ:
 Βάζεις Ονομασία Χρήστη (username), Συνθηματικό Χρήστη (password), ξανά άλλη μια φορά το Συνθηματικό Χρήστη, έπειτα τον Κλειδάριθμο προσεκτικά, είναι πολλά νούμερα.
 Μετά, πατάς το κουμπί "Επόμενο".
 Στη συνέχεια συμπληρώνεις το Email σου.
 Αν δεν έχεις Email, μπορείς να δεις εδώ οδηγίες για να φτιάξεις ένα email, εντελώς δωρεάν και μέσα σε λίγα λεπτά!
 Τέλος, συμπληρώνεις τα στοιχεία σου, Όνομα, Επίθετο και ΑΦΜ. Προσεκτικά να είναι όλα σωστά.
 Δες εδώ πως να ανανεώσεις την κάρτα ανεργίας σου από το ίντερνετ
 Δες πως να κάνεις αίτηση για δωρεάν διακοπές (κοινωνικός τουρισμός)
 Δείξε μου κι άλλα
 Κάθε πότε να αλλάζω λάδια στο αμάξι μου;
 Τι ηχοσύστημα να πάρω;
 Τι να προσέξω για τη βάπτιση του παιδιού μου;
 Οδηγίες βήμα - βήμα για το forum
 Διαγωνισμός Φεβρουαρίου 2018 - Βιβλία Αγγλικής γλώσσας Pre-Junior
 ΕΤΟΙΜΟ ΠΑΡΑΔΕΙΓΜΑ ΒΙΟΓΡΑΦΙΚΟ ΣΗΜΕΙΩΜΑ - ΦΟΡΜΑ ΒΙΟΓΡΑΦΙΚΟ ΣΗΜΕΙΩΜΑ
 ΠΡΟΤΥΠΟ ΒΙΟΓΡΑΦΙΚΟ ΣΗΜΕΙΩΜΑ ΓΙΑ ΞΕΝΟΔΟΧΕΙΑ ΣΕ WORD (DOCX)


text:
ΚΑΛΑΜΠΑΚΙ: Ποιά προγράμματα προκηρύσσονται άμεσα από τον Ο.Α.Ε.Δ. και ποιά έρχονται.
 Ποιά προγράμματα προκηρύσσονται άμεσα από τον Ο.Α.Ε.Δ. και ποιά έρχονται.
 -Σε προκηρύξεις νέων προγραμμάτων θα προχωρήσει το επόμενο διάστημα ο ΟΑΕΔ ενώ ήδη για τρία από αυτά έχουν ήδη εκδοθεί αποφάσεις που καθορίζουν το γενικό πλαίσιο των λεπτομερειών που θα καθορίζουν οι σχετικές προκηρύξεις.
 -Την οριοθέτηση των διατάξεων που θα διέπουν την εφαρμογή του προγράμματος επιχορήγησης από τον ΟΑΕΔ επιχειρήσεων (Κοινωνικές Συνεταιριστικές Επιχειρήσεις και Κοινωνικοί Συνεταιρισμοί Περιορισμένης Ευθύνης και γενικά επιχειρήσεις του ιδιωτικού τομέα) με στόχο την απορρόφηση 10.000 δικαιούχων μέσω επιταγής επανένταξης στην αγορά εργασίας, καθορίζει χθεσινή Κοινή Υπουργική Απόφαση (ΚΥΑ) των υπουργείων Εργασίας και Οικονομικών.
 -Πρόκειται για το πρόγραμμα που δίνει τη δυνατότητα της επιδότησης της απασχόλησης, αντί για επιδότηση της ανεργίας.
 -Το ποσό που θα λαμβάνει ο κάθε συμμετέχων στο πρόγραμμα για το χρονικό διάστημα της εργασίας του, θα ανέρχεται στα 360 ευρώ το μήνα, όσο δηλαδή είναι και το επίδομα τακτικής ανεργίας. Στην ΚΥΑ ορίζεται ότι οι επιχειρήσεις που έχουν δικαίωμα συμμετοχής δεν πρέπει να απασχολούν πάνω από δέκα εργαζόμενους.
 -Το πρόγραμμα έχει καθορίσει τη δαπάνη τόσο για το τρέχον έτος (12 εκατ. ευρώ), όσο και για το 2018 που θα είναι 13 εκατ. ευρώ, ενώ άλλα 7 εκατ. ευρώ θα δαπανηθούν το 2019. Από αυτά τα 6 εκατ. ευρώ αφορούν το α’ στάδιο της εκπαίδευσης και τα υπόλοιπα 26 εκατ. ευρώ το β’ στάδιο της απασχόλησης.
 -Η συνολική διάρκεια του προγράμματος είναι δώδεκα μήνες, από τους οποίους το πολύ οι πέντε μήνες πρέπει να είναι εκπαίδευση και κατάρτιση και οι υπόλοιποι επτά μήνες πρέπει να είναι εργασία.
 -Οι επιχειρήσεις που θα συμμετάσχουν στο πρόγραμμα όμως, δεσμεύονται να διατηρήσουν όσους απασχολήσουν σε αυτό διάστημα τριών μηνών, επιπλέον του επιχορηγούμενου διαστήματος.
 -Η ενίσχυση για κάθε επιχείρηση περιορίζεται σύμφωνα με τον Κανονισμό της ΕΕ της de minimis και ουσιαστικά έτσι η όποια επιχορήγηση δεν πρέπει να υπερβαίνει το ποσό των 200.000 ευρώ, ανά επιχείρηση, στο διάστημα της τριετίας που θα λειτουργεί το πρόγραμμα.
 -Ειδικά για επιχειρήσεις που δραστηριοποιούνται στον κλάδο των οδικών μεταφορών, η οικονομική ενίσχυση περιορίζεται στο ποσό των 100.000 ευρώ για το ίδιο χρονικό διάστημα.
 -Για συμμετοχή στο πρόγραμμα πρέπει οι επιχειρήσεις να μην έχουν προβεί σε απόλυση, το λιγότερο τρεις μήνες πριν από την υποβολή της σχετικής αίτησης.
 -Δικαιούχοι μπορούν να είναι άνεργοι για τους οποίους υπολείπεται τουλάχιστον το μισό της τακτικής επιδότησης της ανεργίας τους, αλλά και μακροχρόνια άνεργοι, για τους οποίους υπολείπεται διάστημα δύο μηνών για χορήγηση επιδότησης.
 -δείτε στον παρακάτω σύνδεσμο όλη την απόφαση για το νέο πρόγραμμα του ΟΑΕΔ
 http://www.dikaiologitika.gr/eidhseis/theseis-ergasias/143409/oaed-dodekamino-programma-gia-10-000-anergous-me-epidotisi-ergasias
 -Τα δύο νέα προγράμματα του ΟΑΕΔ με επιδότηση μισθού έως 500 ευρώ για προσλήψεις για τους άνω των 50 ετών Το ένα πρόγραμμα αφορά στην επιχορήγηση επιχειρήσεων με προσωπικό άνω των 20 θέσεων πλήρους απασχόλησης και προβλέπεται η πρόσληψη 5.000 ανέργων.
 -Το δεύτερο πρόγραμμα αφορά σε επιχειρήσεις με προσωπικό έως 20 άτομα, πλήρους απασχόλησης, για τις οποίες προβλέπεται η πρόσληψη 10.000 ανέργων.
 -Το πρώτο πρόγραμμα προϋπολογισμού 25 εκατ. για 5.000 ανέργους, έχει προϋπολογισμό 25 εκατ. (2017 - 2019), απευθύνεται σε


text:
επιχειρήσεις που απασχολούν πάνω από 20 άτομα και προβλέπει 12μηνη επιδότηση μισθού χωρίς δέσμευση διατήρησης του προσωπικού τρεις μήνες μετά αν προσληφθεί μακροχρόνια άνεργος.
 -Αν η επιχείρηση ζητήσει επέκταση της επιχορήγησης, αυτή θα είναι για επιπλέον 9 μήνες με υποχρέωση διατήρησης του προσωπικού για ακόμη 3 μήνες.
 -Για την πρόσληψη ατόμου άνω των 50 ετών - άνεργου για 6 μήνες, η επιχορήγηση θα είναι για 9 μήνες με υποχρέωση διατήρησης του προσωπικού για άλλους 3 μήνες. -Το δεύτερο πρόγραμμα, προϋπολογισμού 50 εκατ. ευρώ, είναι για 10.000 θέσεις ανέργων σε επιχειρήσεις με προσωπικό άνω των 20 ατόμων.
 -Οι επιχειρήσεις δεν θα πρέπει να έχουν κάνει απολύσεις μόνο ένα τρίμηνο πριν από την υποβολή αίτησης και θα μπορούν να επιδοτηθούν για 12 μήνες χωρίς καμία δέσμευση αν προσλάβουν μακροχρόνια άνεργο (αν ζητήσουν επέκταση, αυτή θα είναι για ακόμη 9 μήνες δηλ, συνολικά για 21 μήνες αλλά με υποχρέωση διατήρησης του προσωπικού για άλλους 3 μήνες).
 -Αν προσλάβουν μη μακροχρόνια (αλλά άνω των 3 μηνών) άνεργο θα επιδοτούνται για 9 μήνες με υποχρέωση δέσμευσης διατήρησης του προσωπικού χωρίς επιχορήγηση για άλλους 3 μήνες.
 -Εφόσον, όμως, ζητήσουν επέκταση του προγράμματος για άλλους 9 μήνες (δηλαδή συνολικά για 18 μήνες) θα πρέπει να μην απολύσουν κανέναν για 6 ακόμη μήνες χωρίς επιχορήγηση. Για κάθε ημέρα απασχόλησης λιγότερη των 25 ημερών, το ανωτέρω μηνιαίο ποσό επιχορήγησης, όπως διαμορφώνεται κάθε φορά, μειώνεται κατά 1/25.
 -Στο μισθολογικό και μη μισθολογικό κόστος συμπεριλαμβάνονται οι ακαθάριστες πραγματικές μηνιαίες αποδοχές και οι εισφορές που βαρύνουν τον εργοδότη.
 -Οι αποζημιώσεις του Δώρου Χριστουγέννων, Δώρου Πάσχα και Επιδόματος Αδείας, συμπεριλαμβάνονται στο μισθολογικό και μη μισθολογικό κόστος των μηνών που καταβάλλονται.
 -Διάρκεια επιχορήγησης
 -Για την πρόσληψη ανέργων που βρίσκονται σε ιδιαίτερα μειονεκτική θέση, η διάρκεια της επιχορήγησης ορίζεται στους 12 μήνες, με δυνατότητα επέκτασης για άλλους εννέα μήνες, ύστερα από αίτηση που θα υποβάλει η δικαιούχος επιχείρηση εντός 30 ημερολογιακών ημερών από τη λήξη του 12μηνου απασχόλησης.
 -Είναι δυνατή η επιμήκυνση της ως άνω προθεσμίας κατά 30 ημέρες, μετά από αίτηση του εργοδότη και ύστερα από απόφαση του προϊσταμένου της υπηρεσίας.
 -Σε περίπτωση που η επιχείρηση αιτηθεί την επέκταση της επιχορήγησης για άλλους εννέα μήνες, μετά τη λήξη της επιχορήγησης (12+9=21 μήνες), η επιχείρηση δεσμεύεται να διατηρήσει το προσωπικό για τρεις μήνες ακόμα, χωρίς επιχορήγηση. -Σε αντίθετη περίπτωση, το πρόγραμμα λήγει, μετά τη λήξη της δωδεκάμηνης (12μηνης) επιχορήγησης και η επιχείρηση δεν δεσμεύεται να διατηρήσει το προσωπικό για τρεις μήνες ακόμα.
 - Για την πρόσληψη ανέργων που βρίσκονται σε μειονεκτική θέση, η διάρκεια της επιχορήγησης ορίζεται στους εννέα μήνες, χωρίς να παρέχεται η δυνατότητα επέκτασης του προγράμματος για άλλους εννέα μήνες.
 -Μετά τη λήξη της επιχορήγησης (9μηνη επιχορήγηση), οι επιχειρήσεις δεσμεύονται να διατηρήσουν το προσωπικό για τρεις μήνες ακόμα, χωρίς επιχορήγηση (9+3=12μήνες).
 -Διευκρινίζεται ότι ως άτομα σε ιδιαίτερα μειονεκτική θέση νοούνται οι άνεργοι- ηλικίας άνω των 50 ετών -εγγεγραμμένοι στο μητρώο ανέργων των υπηρεσιών του ΟΑΕΔ για χρονικό διάστημα άνω των 12 μηνών.
 -Ως άτομα σε μειονεκτική θέση νοούνται οι άνεργοι- ηλικίας άνω των 50 ετών -εγγεγραμμένοι στο μητρώο ανέργων των υπηρεσιών του ΟΑΕΔ